Victoria Case Dinpituin Hronak A Tong Ta – Buannel News\nSeptember 12, 2019 Musip Tlang HOT NEWS, Latest, Myanmar News, NEWS 0\nKawlram sungih hot news si ring ring lai, Victoria tiih hmin an bun sak mi, nauhak nu te sualpi thubuai cu tu tiang ah sual a tuahtu bik hi zo a si ti an hmu suak thei hrih lo. A ram pumpi in nauhak sualpi an duh lo zia, khawpi tinah duhphorhnak an tuah ciam co a si kha. A si dan takah cun, Victoria nunau nu te kha an va lainat le, an va zawnruah tuk phenah khan kum kim lo nauhak sualpi ti mi, kan ram ih a tam tuk le cozah in hremnak a pek dan hi mipi an lung a awi thei nawn lo a si bik.\nCui hleiah, hi Victoria case ah hin sual a tuahtu cu midang pi, sual tuah ih an puh cu mi dang pi siin thil a um. Mipi lam cun case zingzoi tu pawlin sual tuahtu siih an puh, driver Ko Aung Kyi cu tisualtu a si an zum thei lo. Cui ruangah, case a feh rero lai ih, tu nai teah thu thar tak a hung um. Cu cu hi tiin a si.\nVictoria case cu a ziang ti zawng khalih zingzoi a har tuk ruangah, a voi 6nak zung an fehnak ah cun nauhak nu teih um dan zuk zoh in caan an hmang ih, cu cu Video conferencing system an ti cu a si. An vedio ah cun Victoria nu te, thu a rel thei laiih a ṭongkam pawl an ngai, an zoh. Sual ih an puh driver Ko Aung Kyi hrangih dinsaktu U Khin Mawng Zaw cun a nunnak in a tuar ding tiah hronak a tong ta riai. Hi thu hi amah U Khin Maung Zaw roriin a relmi a si.\nVictoria case thawi pehpar aw in hronak a tawn thu, cu vekin hronak tong kha sehla a ti ding cu ti a tum tho tho thu, driver Ko Aung Kyi a luatnak ding le sual a tuahtu bik kaih ngah a si theinak ding, ziang ti zawng takin so Ko Aung Kyi hi sual tuahtu vekih an lang ter ti pawl, lamzin 3 in a fehpi tum thu a rel.\nCu lawng si loin a tuanpi pawl tlain hronak an tawn thu a rel ih, tu ih sual tuahtu ih an puh mi Ko Aung Kyi cu suah tahratin, thil sual tuah ngai ngaitu kai suak si lo ih um a duh lo thu tla a rel. A hmaisa bikah cun Ko Aung Kyi thawng in ihsi a suah phawt a tul ih cui hnuah thil dang hi tawlrel peh ding a si, a ti. A voi 7 nak hrang zung lamin an kawh sal ding hi September 25 ni a si ding thu theih a si.\nRef: BBC, ETS TIME


Singer Van Nei Man Ih Facebook Hack Sak A Si !!! – Meifar\nSinger Van Nei Man Ih Facebook Hack Sak A Si !!!\nSeptember 11, 2021 admin Lawrkhawm 0\nPathian thangṭhatnak zaihla thawn Chin mipi pawl rak awi ringring tu singer Van Nei Man ih facebook account cu misual in an hacksak ruangah a hmang thei nawn lo.\nA rualnu Rebecca E Nuam Nuam in, “Ka rualnu singer Van Nei Man ( Man Te) ih fb misual pawl ih an hack sak ih tu a hmin thawn rualpi tampi bum tum vivo in rak report thluh sak hram uh law, amah aiawh in zangfah ka lo dil hai (Theifiang duh pawl messager ah in sut thei)” tin a tarlang.\nTheihternak: Gospel Singer Sayamah Van Nei Man (Mante) ih Fb #Hack sak a si. A Fb hmang in mawilo deuh ih cangvaihnak aum pang asilen amah asilo ti kan theih tlang ding ah kan run lo theihter ta” ti khalin tarlang a si.\nOnline a si vekin online sungah misual le suamhmang khal an tam zet ruangah kan ralring a ṭul, cun facebook profile lock hi kan ngaina lo zet nan tulai san ahcun a ṭul rero zo.\nOnline rak hmang hmaisatu pawl cun an facebook profile hi an lock rero thlang. A san cu misual in mizuk hi an laksak ṭheu ih fake account an tuah, cutin anmah vekin an friend list ih um pawl cu bum an tum vivo.\nCNA/F Le Gangaw-PDF Pawl Komaw In Ralkap An Do Ih Ralkap 15 An Thi\nMizoram, Thingsai Khua Ah Chin Raltlan Pawl Umnak Ding Inn An Sak Rero Lai


Kim Jong Un In “K-Pop Cu North Korean Mino Pawl Siatsuahtu Cancer Nathrik An Si” A Ti – Meifar\nKim Jong Un In “K-Pop Cu North Korean Mino Pawl Siatsuahtu Cancer Nathrik An Si” A Ti\nNorth Korea le South Korean ram hi ui le mee vek ih remaw thei lo an si. Tulai leitlun mipi ih an uar zet mi South Korean milar K-Pop pawl cu Kim Jong Un in “Mino pawl nun siatsuahtu cancer nathrik an si” a ti.\nKim Jong Un in “K-pop, K-dramas pawl ih music videos cu North Korea mino pawl siatsuattu cancer nathrik an si. An cangvaihdan, an sam tuahdan le an ṭongkam hmandan pawl khal an siatsuah thluh. A rei hlanah North Korea ram cu phardawl vekin a cim pang ding” a tiih a ramsung ah K-pop video pawl zoh nawn lo dingin forhfialnak anei.\nNorth Korea ramsung ah South Korean thilri kenglut an siang lo lawlaw, abikin K-Pop ih music videos cu an hua tuk. Asinan, a thupten rak kenglut an um ṭheu ruangah hngetkho zet ih zohfelnak nei dingin ramri kiltu pawl hnenah an sim.\n2020 December ah Kim Jong Un in a ramsung mipi pawl hnenah “South Korean awnmawi, thilri bungrua koltu cu an thubuai i zir in kum 5 lole 15 sung hrem an tuar ding, hnaṭuan harsa ṭuanter in hremnak pek an si ding tin arak phuang zo. Cun, North Korea ramsung ih South Korean thilri kengluttu cu napin hremnak pek an si dingih thihnak daan khal an orh thei a ti.\nFalam Covid-19 in Mi Pakhat Thi Bet


CM Pu Lian Luai Rihzin Hrut Lam ah Khualtlawng Rero - The Chin Times\nNa Duhmi Dinpi Mai Aw – by Salai Hu Lian\nSuh Kyi ka vote ih ziangah Teng Lam lamlam a tling? (2015 Hrilawk ttheh ciah)\nThe Chin Times > Blog > Thuthang > Chin News > CM Pu Lian Luai Rihzin Hrut Lam ah Khualtlawng Rero\nCM Pu Lian Luai Rihzin Hrut Lam ah Khualtlawng Rero\nCM KHUAL TLAWN RE PORT TAWI.\nChin ram Chifminister Pu Lian luai cu a bial sung fang in a tlawng rero lai fang asi tin Pu Sangte hnen ih sin kan thei.\nCM hi MP PuRiang Vel le MP Cuh tu ding Pu He Dun .Sayakyi. Dar Ro Khuai le NLD ho tu u pa pawl in an thlun ih an thlen nak khua ih kip ah Vok. thau an rak thah ih mi ziang maw zat hmai ah kan ram le mi phun hrang ih an tuan dan ding le tan tlang a tul zia sim in can an hmang vivo tin kan thei.\n11 .9 .20 sun tiang ah RIH KHAWPI thlang ta ah thu sim nak le in tin ci bai buk nak an nei ih mi pi in an phur in an rak lawm nasa asi. Tui sun lam in khaw dang an fang vivo ding tin thu puang tu PuSangte cun a sim. Asim vivo nak ah kan ram than so nak le mi pi hrang hna tuan tu ding ah tu ih kan CM lo cu rin san mi dang an neih lo thu kan dong asi.\nKan CM hi chin ram sak leh thlang ih um zo hman thei dan nei lo ih hna tuan asi thu khal an sim thu theih asi. Thu Puang. tu Pu Sangte ih a sim vivo vek in Mipi in hi tluk ih NLD party ih an rin nak an hngat hi a mak in a ropi asi a ti.\nKan ram din hmun mi pi har sat nak tung ding tu ding Central party um sun NLD lo cu thum awk nak an neih loh tu an sim tin kan thei. Dan hram pi ih in kai hrem ih kan din hmun ding ih um thei lo ko in tuah tu Ralkap party USDP le an tuan pi hrimhrim cu kan ram mi pi in tuan pi ih vote pek an tum lo thu khal an tar lang.\nThu kan don dan cak le cak lo dan ih zir in kan than aw leh ding.\nPu Tial Kulh Thang Zawlte in a Facebook cahmai ih a nganmi a si.\nPrevious Article Bualkhaw In Sunglawi Zetin CNLD Hotu An Hmuak\nNext Article CNLD le NLD ih Danglamnak


2010 World Cup Kan Thok Thlang Ee! - Chinland Today Media\nJune 11, 2010 10:50 am·1 comment\nTui kum South Africa ih World Cup thleng ding mi hi a vei(19)nak ding a si. South Africa khawmualpi cu a hnin duupdo thlang! Bawhlungsit puai (64) a um ding. Ram (32) an tel ding. Ni (31) sung an lek ding. Bualrawn dangdang pa(10) an hmang ding.\nSouth Africa ih a sumpai cem ding zat billion$12.62 a si. World Cup ruangah hnatuan 695,000 lenglo a lawng ding. Sumfai zawng ih peksuah dingmi laksawng hrang ah million $ 420 lenglo a si ding ih laksawng dang pek suah ding mi hrang ah million $31 lenglo a si ding.\nBawhlungsit zoh phah ih phawt ding mi horn le lukhum (lemtetepawl) an tuah mi Million 1 lenglo an khawng fai zo. World Cup ruang ih mikhual thleng ding 373, 00 lenglo an si. Hmun dangdang ih thlirtu ding million 3.3 an si ding. TV thawn rak zohtu ding billion 26.3 an si. A ram zawng in, ram 214 pawl in felfai ten’ an thlir ding.\nWorld Cup hmuahhmuah tehkhin in tui kum World Cup hi a ropibik ding tiah ruah a si. Tui kum FIFA World Cup ih pakhatnak latu ding ram an zummi cu Portugal, Spain le Brazil an si. Zo na zum ve? Zotupawl hrang thin a khur duh nasa. Mipi tamsawn cun Spain le Brazil hi tuikum khuatpi phur tlungtu ding an si, an zum. Mi tamzet in Holland le Argentina an zum ve. Germany le England khal in ruahsannak tampi an nei ve.\nMipi tamsawn ih duhbikmi le an thlir ding mi bawhlungsitthiam cu Lionel Messi (Arg), Cristiano Ronaldo (Por), Robin Van Persie & Wesley Sneijder (Ned), Samuel Eto’o (Cmr), Wayne Rooney (Eng), David Villa & Fernando Torres (Spain) asinan World Cup ih mangbangza tuahtu cu mi tam an si dahlo kha.\nTawlreltupawl cun thianghlim takih a zuarawtu ding (nawhcizuar) mi 40,000 lenglo an um zo thu an phuang. Tawlreltupawl thotho cun AIDS suanawklo ding ah ralrinnak an pe. Tuizan India caan, nazi 5.40 ah opening ceremony an tan ding. Cun nazi 7.30 PM ah South Africa le Mexico an do aw cih ding ih zaan lai fang nazi 12 ah Uruguay le France an do aw ding.\nWorld Cup Kan thok!\nNan zaten’ zoh nuam….\nMilai : 49 millian\nWC leh zonak : 1st round 1998, 2002\nWC leh ih nehnak : vei(1), vei (3) draw, vei (2) caklo\n2010 ih teltheinak : A thleng tu ram\nlai : 111 millian\nWC leh zonak : Quarter final 1970, 1986, 2nd round 1994, 2002, 2006, 1st round 1930, 1950, 1954, 1958. 1962, 1966, 1978\nWC leh ih nehnak : neh(11), draw (12), caklo (22)\nMilai : 3.3 millian\nWC leh zonak : cakbik 1930, 1950, semi 1954, 1970, Quarter final 1966, 2nd round 1986, 1990, 1st round 1962, 1974, 2002\nWC leh ih nehnak : neh(40), draw (15), caklo (10)\nMilai : 62 millian\nWC leh zonak : cakbik 1998, pahnihnak 2006, semi 1985, 1982, 1986 Quarter final 1938, 3rd round 1986, 1st round 1930, 1934, 1954, 1966, 1978, 2002\nWC leh ih nehnak : neh(25), draw (10), caklo (16)\nMilai : 40 millian\nWC leh zonak : cakbik 1978, 1986, pahnihnak 1930, Quarter 1966, 1998, 2006,2nd round 1974, 1982, 1994, 1st round 1943, 1958, 1962, 2002\nWC leh ih nehnak : neh(33), draw (13), caklo (19)\nMilai : 151 millian\nWC leh zonak : 2nd round 1994, 1998: 1st round 2002\nWC leh ih nehnak : neh(4), draw (1), caklo (6)\nMilai : 48 millian\nWC leh zonak : semi 2002, 1st round 1954, 1986, 1990, 2006\nWC leh ih nehnak : neh(4), draw (7), caklo (13)\nMilai : 11 millian\nWC leh zonak : 1st round 1994\nWC leh ih nehnak : neh(0), draw (0), caklo (3)\nMilai : 51 millian\nWC leh zonak : cakbik 1966, semi 1990, quarter 1954, 1962, 1970, 2002, 2006, 2nd round 1982, 1998, 1st round 1950. 1958\nWC leh ih nehnak : neh(25), draw (17), caklo (13)\nMilai : 304 millian\nWC leh zonak : semi 1930; quarters 2002; 2nd round 1950, 1990, 1998, 2006\nWC leh ih nehnak : neh(6), draw (3), caklo (15)\nMilai : 34 millian\nWC leh zonak : 1st round 1982, 1986\nWC leh ih nehnak : neh(2), draw (1), caklo (3)\nMilai : 2 millian\nWC leh zonak : 1st round 2002\nMilai : 82 millian\nWC leh zonak : winner 1954, 1974, 1990, second 1966, 1986, 2002; semi 1934, 1958, 1970, 2006; quart4rs 1962,1994, 1998,; 2nd round 1978; 1st round 1938\nWC leh ih nehnak : neh(55), draw (19), caklo (18)\nMilai : 22 millian\nWC leh zonak : 2nd round2006, 1st round 1974\nWC leh ih nehnak : neh(1), draw (2), caklo (4)\nMilai : 7.6 millian\nWC leh zonak : semis 1930, 1962; quarters 1954, 1958, 1990; 2nd round 1974, 1998, 1st round 1950, 1982, 2006\nWC leh ih nehnak : neh(16), draw (8), caklo (16)\nMilai : 24 millian\nWC leh zonak : 2nd round 2006\nWC leh ih nehnak : neh(2), draw (0), caklo (2)\nCup Champion zo tu pawl\nThlennak : Germany\nCaktu : Italy\nSangsuan : France\nThumnak : Germany\nLinak : Portugal\nGolden Ball : Zinedine Zidance (France)\nGolden Boot : Miroslav Klose (Germany)\nLek thianghlimbik : Spain, Brazil\nMipi tihlim bik tu : Portugal\nThlennak : Japan/South Korea\nThumnak : Turkey\nLinak : South Korea\nGolden Ball : Oliver Khan (Germany)\nGolden Boot : Ronaldo (Brazil)\nKawkil thiambik : Oliver Khan (Germany)\nLek thianghlimbik : Belgium\nThlennak : France\nCaktu : France\nSangsuan : Brazil\nThumnak : Croatia\nLinak : Netherlands\nGolden Ball : Ronaldo (Brazil)\nKawkil thiambik : Fabien Barthez (France)\nTleirawl lek thiambik : Michael Owen (England)\nLek thianghlimbik : England, France\nMipi tihlim bik tu : France\nThlennak : USA\nThumnak : Swenden\nLinak : Bulgaria\nGolden Ball : Romario (Brazil)\nGolden Boot : Oleg Salenko (Russia) and Hristo Stoichkov (Bulgaria)\nTleirawl lek thiambik : Michel Preudhomme (Belgium)\nLek thianghlimbik : Brazil\nThlennak : Italy\nCaktu : West Germany\nSangsuan : Argentina\nThumnak : Italy\nLinak : England\nGolden Ball : Salvotore Schillaci (Italy)\nGolden Boot : Salvotore Schillaci (Italy)\nLek thianghlimbik : England\nThlennak : Mexico\nCaktu : Argentina\nSangsuan : West Germany\nLinak : Belgium\nGolden Boot : Gary Lineker (England)\nThlennak : Argentina\nSangsuan : Netherlands\nThumnak : Brazil\nLinak : Italy\nGolden Ball hrilnak a um hrih lo..\nLek thianghlimbik : Argentina\nThlennak : West Germany\nThumnak : Poland\nLinak : Brazil\nGolden Boot : Grzegorz Lato (Poland)\nLek thianghlimbik hrilnak a um hrih lo..\nThlennak : Maxico\nThumnak : West Germany\nLinak : Uraguay\nGolden Boot : Gerd M Muller (Germany)\nThlennak : England\nCaktu : England\nThumnak : Portugal\nLinak : Soviet Union\nGolden Boot : Eusebio (Portugal)\nThlennak : Chile\nSangsuan : Czechoslovakia\nThumnak : Chile\nLinak : Yugoslavia\nGolden Boot : Florian Albert (Hungary), Valentin Ivanov (Soviet Union), Drazen Jerkovic (Yugoslavia) Leonel Sanchez (Chile) Vava (Brazil), Garrincha (Brazil).\nThlennak : Sweden\nSangsuan : Sweden\nLinak : West Germany\nGolden Boot : Just Fontaine (France)\nThlennak : Switzerland\nSangsuan : Hungary\nThumnak : Austria\nLinak : Uruguay\nGolden Boot : Sandor Kocsis (Hungary)\nThlennak : Brazil\nCaktu : Uruguay\nThumnak : Sweden\nLinak : Spain\nGolden Boot : Ademir (Brazil)\nLinak : Sweden\nGolden Boot : Leonidas (Brazil)\nLinak : Austria\nGolden Boot : Oldrich Nejedly (Czech)\nThlennak : Uruguay\nThumnak : USA\ntui kum khuat pi la tu ding cu Brazil Vs Argentina\npawl in an congah tlang ko dg e\npacang cun tlangval no pawl ih thacah nak cu a neh thei ngaingai lo pi ti


VP2 Pu Henry Van Ṭhio ih Chin mi hrang Hnaṭuanmi by JP Biak Tin Sang | Falam Online Media\nJuly 3, 2020 July 3, 2020 admin\t0 Comments VP2 Pu Henry Van Ṭhio\nMay 12 ah Chin miphun ih rinsan zetmi VP2 Pu Henry Van Ṭhio thawn nazi 1 sung hrawng phone in kan biakawk. In sim mi pawl ka ruat tikah ka mang a bang. Chin mi hrang ih hna a ṭuan ṭhat zia le rinsantlak pacangṭha a si zia ka hmu suak.\n2015 hrilawknak ah Amyotha hluatdaw in MP kan rak cuh. A nih hi NLD in a cuh ih kei in CNDP in ka cuh. A nih hi NLD a si ngai maw ngailo cu ka thei ciah lo. NLD nih an fial ruangah khal a si men thei. Kei khal CNDP lutmi cu ka si lo. Anmah nih in fial/hnek ruangah CNDP lam in ka cuh nak a si. Ka neh ding khal ka zum awzet.\nTBC zingkhawm ṭheh ah thu tawite an sim ter. Ka thinlung ten kei mah aiin thusim a thiamlo a si hi ka ti rero. Chin ram ah thil suak a um lo. Zupalang lawng, kawl lam ih kuatkir salding cu a um ringring. Kan ṭhangso lotuk hi khuaruah har za a si tiih a simmi cu ka hna a tlak zet. MP ka tling a si ahcun Chin miphun ṭhangsonakding, fimzirnak lam hrang khal ka tawlrel ding. Chin ram ṭhansoding ka duh ruangah MP ka cuhnak a si tiin fiangten a sim. Kei khalin cangthei tawkin Chin mipi hrang ih ṭuan ka duh mi pawl ka sim ve. Cumi thusimnak ih a suak mi cu zovek kan tling khal a si le Chin mipi hrangah ṭuan ding tihi a si.\nMipi awaan suakmi vun zoh ahcun hrilawnak thlakhat duh hrawng tiang cu kei mah ka cak. Media hrekkhat in mipi hnen ih an sutnak khalah zaṭek tamnawn in ka tling sawn.\nHrilawknak a vun thleng taktak cun NLD in minung zoh loin party sawn kha zoh uh tiin a aupi ih Chin ram lawng ah siloin kawlram pumpi ah NLD in nehnak a co. Cuticun Pu Henry Van Ṭhio cun MP cuh pi pawl cu lakding umloin a rak neh neknek hai.\nHrilawknak ih a tling hnuin tuni tiang a hrang ih thlacamsaktu riangri ah ka cang. VP2 dinhmun ih hna a ṭuan thei zia le a ṭuan mi tete ka hmuh mi le a ṭuan mi pawl in sim bet tikah upat tlak a si zia le tluk ding rual a si lo zia ka hmusuak.\nA hnaṭuanmi hrekkhat cu..\n1.Hakha hrang ah tidai a tawlrel..\n(Himi hi ka khawruah i harter zetmi a si. ka ruahnak khalin a ban lo. Hakha ih ṭulbikmi tidai a ngaihtuah. Zohman ih tuahtheilo dingmi tiih ka ruat mi a si nan a rak tuah thei riar.)\n2.Yangon ih Chin miphun hrang hnaṭuantu All Chin Society hrang ah hmunṭha tukmi Edah 4 zikte in tawlrel sak. paisa Ting zawng ih sim ding a si ahcun Ting tamtuk a si. Siarcawk a si lo)\n3.Chin ramkulh khua tamzet cu Myo a ngahter.\n4.Chin ramkulh ih umdah lomi University, Hakha ah in tuahsak.\n5.Thlanglei Laitlang Mindat khua ah University tuah ve dingin a tawlrel. Aṭuanter thok zo.\n6.Falam peng Surbung vanzam tualrawn cangsuakthei dingin a tawlrel. Amah tawlrelpi hlah sehla a um suak lo ding.\n7.Lailenpi ih Vanzam tualrawn hrangding khalah Cozah lam ah a rak nawr nasa ve.\n8.Paletwa – Sami – Matupi lamziinpi phahṭha dingin Pi Suh Kyi le ralkap thuneitu a sim ih ṭuan dingin lungkim a si zo.\nCupawl cu sihrih sehla pehvivo a si leh ding.\nPu JP Biak Tin Sang\n← Falam in-ti laknak Laiva Ti a Lian …….\nKum 30 rei zomi Cahram ruangah Boeing Communications Chief hnaṭuan in suak →


A Siat Olmi Nunnak - Chinland Today Media\nA Siat Olmi Nunnak\nNovember 12, 2009 8:19 am·0 comments\nThi dingih thurel ciami kan si, tiin kan ruat aw. Sikhalsehla hi bangtuk ih thu a rak um cu kanmah le kanmah rinsan aw loin thihnak ihsin mi a thoter saaltu Pathian kan rinsannak dingah a rak si sawn. ?2 Korin 1:9\nKumkhat Sung Baibal:\n– Jeremiah 51-52\n– Hebru 9\nYellow Stone National Park ih leilung cu zoh mawi ka tizet. Asinan leilung sungin a hung put reromi tisa lakih ka feh tikah ziangtluk ttihnungza hmun ah ka um ti ka thei. Leitlun ih a tumbik le rin lopi in a puakkuai theimi meisa tlang zim ah ka vak.\nJob cabu ka siar tikah, Yellowstone meisa tlang parih ka vaklai ah leilung puakkuai ttheh in siatsuahnak tumpi a thlen ni vekin ka thinlung ah a um.\nYellowstone tlang parih khuacuantu pa vekin Job cu nuamzet in a um. Siatsuahnak thawn a nunnak hi hauhruang pakhat lawngin a tthen hngai timi a hmu baan lo (Job 1:9-10). Pathian in cuih hruang cu a bal ih Satan in hniksak dingin a sian tikah Job ih nunnak cu a puakkuai ttheh (cc. 13-19).\nZumtu tampi cu Pathian in a humhim hngainak hruang laak hlo sak vekin an um. A dang pawl khal tawkfang daihnak hmun ah an um ih a siat thei dinhmun ah kan um ti an hmu baan lo. Siatnak kan tuah lo asile kan tlun ah thil ttha lo a ra thleng lo ding ti phun in an um.\nJob nunnak ih kan hmuh bangin Pathian in mi ttha tlun ah siatnak thlenter a siang. Khrih zumtu pawl siatsuah dingah zianghman in huham an nei lo (2Kor. 4:9). Ziangvek siatnak khal in Pathian ih duhdawtnak thawn in tthen thei lo.\nThim sinsin, hraap sinsin lamzin,\nNitin raalrin ding tam hmanseh;\nThinsau te’n a duhdawtnak ah cawl in,\nAmah in a theibik an ti ding.\nZiang hmuahhmuah a siat ttheh hmanah\nPathian ih duhdawtnak cu a taang ringring ding.\nMangbangza Sersiammi Thil pawl\nHmun Ngah Saal\nHna A Ttuan Theitu Zumnak\nVancung Ih Lungawinak Tumbik\nSex In Ca Zir Ti Buai Lo\nMiss Grand Slam, 2013 Top 10 Ah Khin Wint War Tel\nLeitlun Cafang Mawibik Cazin 5 Sungah Kawl Ca A Tel Ve


Sermons – Falam Baptist Church\nDecember 15\tP&W Team Bible…\nFalam Baptist Church\n7 20th St S, MI 49015\nHitawkin Pathian thu thatha rak ngai cio ding kan lo sawm.\nRev. Dr. San No Thuan (Discipleship Training 2017)\nRev. Dr. San No Thuan\nJesus, Love, Missions\nPathian cun Laimi pawl kan hmailam ah kan ruahtheimi le kan tumtahmi hnak ih tha sawn le tum sawn thluasuah pek ding a nei a si. Cumi tlen theinak lamzin cu A thupekmi thlun a si. A thupekmi cu Amah Jesuh ih in duhdawt vekin pakhat le pakhat duhdaw-aw ding a si (John 13: 34-35), […]\nMother’s Day (Rev. Biak Lian Thang)\nRev. Biak Lian Thang\nMay 14, 2017 Mother’s Day (Nu Sunlawihni) ah Nu ih duhdawtnak, sinak, le tuanvo pawl tla Nu phun (3) pawl ih tahthimnak le thuanthu pawl hmangin in theihtersal a si.\nRev. Amos Thang (CBANA Mino Sunday 2016)\nCBANA Mino Sunday (2016) ah Rev. Amos Thang hmang in Pathian in kan hnenah thu a simsal a si. Sermon thupi cu “Taksa leh Fimnak ih a Thangsomi Mino,” Bible bungcang cu Luke 2:52 asi. Himi sremon hi Falam Baptist Of Battle Creek, Michigan (USA) ah sim mi a si.\nNelawksalnak (Rev. Biak Lian Thang)\nFBCBC Mino pawl hmang ih tuahmi Nelawksalnak Worship Night ah Pathian in Rev. Biak Lian Thang hmang in biaknak taktak ih sullam le Jesuh in Samaria Nu hnenih a rak simmi “Thlarau le Thutak” ih biak timi cu kan nih san ah ziangvek a si, timi pawl a thar in A phuangsuaksal a si.\nRev. Biak Lian Thang (April 5, 2017)\nLai mi (Chin mi) hrangah ruahsannak a cem zo si hmang, in semsuahtu Cung Pathian in in hngilh zo, tiih kan ruah lai caan ah le ninghang le tih zet ih kan hmailam kan thlir ngam lo laiah ziangvek in Pathian in Lai mi pawl lam a hruai, ziangvek tumtahnak a neihsak, tile ziangvekin a […]\nRev. Biak Lian Thang ( 2016 Christmas)\nFalam Baptist Church, Battle Creek 2016 Christmas Ni ih Rev. Biak Lian Thang thuthangtha simmi a si.\nZumtu Nun ih Kan Tulbikmi\n2014 Rev. Kai Lian Mang Falam Baptist Church ah CBANA Mission thawn khual a tlawn lai ih Sermon mi a si.\nRev. Kei Lian Mang Sermon\nZumtu kan nunnak ah Pathian ih in pekmi Bible a thupi zia Rev. Kei Lian Mang sermon mi rak ngai cio ding kan lo sawm.\nFBCBC Worship Team\nZIANGRUANGAH NUN IN SIM? (SELF-DISCIPLINE)\nKUUT THLA THURUAT\nBIAKINN THUANTHU TAWI\nP&W Team Bible Study\nChristmas @ FBCBC\nKhawm Tikcu Caan cu theihter a si leh ding\n7 S 20th St, Battle Creek, MI 49015\n© 2017 Falam Baptist Church. Powered by churchthemes.com.


Myanmar KG- Zirlaibu Tuahnak Hrang Chin Mi Palai 11 Tel; 2015 Ah Hmanthei Ding Tum? - Chinland Today Media\nMyanmar KG- Zirlaibu Tuahnak Hrang Chin Mi Palai 11 Tel; 2015 Ah Hmanthei Ding Tum?\nJuly 30, 2014 5:44 am·0 comments\nDepartment of Education Planning & Training pawl ih hohatnak ihsi Early Childhood and Development pawl cun kan rampiih fimzirnak tlawng le nauhak dinhmun pawl thleng danglam dingin ramhrin miphun pawl thawn zirlai bu pawl reltlangnak July 21-24 tiang ni li sung an nei. Chin mi aiawh in mi pa 11 an telve.\nKan ram ih nauhak tlawng zirh dan phung, phuhrek ihsin phun hra tiang thleng danglam a si theinak ding hrang a hleice in KG zirlaibu tuahnak neih a siih, 2015 kum ihsin hman thok thei ding ruahsannak khal an nei.\n“A hlan ih kan rak neih ṭheu mi phun 0-4, Primary, phun 5-8, Middle le phun 9-10 high school ih tiih kai ṭheu mi pawl cu KG – 5, primary, 6-9 Middle, 10 – 12 Higher secondary tiih kawh a si theinak ding ruahsannak a um” tiin ṭuanvo neitu le rampi aiawh ih zirlaibu thuneitu Dr. Myint Thein cun a sim.\nHi workshop ah kan ram ih ramhrin miphun ihsin panga (5) cio sawm an siih, Chin mi aiawh in mi paruk (11) an feh ih, Chin (Falam) le Chin (Hakha, Thantlang) aiawh in mi (5) pawl an feh. Chin (Falam) aiawh ih fehtu pawl tla cuRev. Khar Thuan, Jesse Penn-Lewis, Siang Lian Uk, Lincoln Bil le anupi MaMa Kyi le, Salai Zar Zo Lian (Joete) pawl an tel.\nRev. Khar Thuan, Chiangmai University ihsi Linguistisc ih master degree ngah mi a siih Linguist expert dinhmun ih a hleiceih an ko mi a si. Lincoln Bil le a nupi Mama Kyi te pahnih khal Early Childhood Development ih ṭuan an sinak ihsin an koh mi a siih, Jesse Penn-Lewis, Siang Lian Uk (Kianghrol), Joete pawl hi tualleng bezai le tualleng hla, thuanthu ngantu ding, dinhmun ih an koh mi a si.\n‘A thok thurelkhawmnak ding tiih in ko lai ahcun mai tapi ṭong cio ih KG zirlai bu tuah ding ti a sinan, thurelkhawmnak kan vun neihngaingaih ahcun rampum huap ih pompi mi KG zirlai bu tuah ding tilam in an thu an her sal. Asinan kan Chin ca le kan nunphung le thuanthu pawl tahfung sung ih lut thei dingih kan vatel ve hrimhrim hi a sunglawi zet’ tiin Jesse cun CT a sim.\n‘Ramhrin miphun palaipawl in thuhla kan rak theihdan le a hmun ih in hoha dan ah thu umdan a fel lo deuh lawk ih ni hnih cu kan buai deuh. Asinan a neta ni hnih cu kan tluang. Vei tam zet tonawk khawm a ṭul lai mi a si ih thin saute’n tawlrel a ṭul. Tu hi cu a hram thoknak lawng rori a si lai tikah a rahsuah kan hmuh taktaknak ding cu a rei lai ding. Fimthiamnak lam thil hi cu ralringtei’ tuah ṭul a si tikah zamran ngai a har a si’ tiah Siang Lian Uk (Kianghrol) cun CT a sim.\n‘Nan mai tappi ṭong nan hmang lo ding tinak a silo, nehhnu ah nuam tete in a her vivo dingih, rem cang a um tengteng ding ti kan lo tiam ngam a si tiin kan ram pum huap nauhak zirlaibu tawlrelnak ih thuneitu sangbik Dr Myint Thein le an kuthnui ih KG zirlai bu hrang ih tawlreltu le ṭuanvo neitubik, Kawlram Nunau Pawlkom ih hotu Dr. Khin Myoe Myint Kyaw (Deputy Director General, Department of Educational Planning and Training) (Leader, Pre-school Education Group)(Chairman, KG Curriculum Team) cun in tiam rero ta’ titla in Jesse cun a sim.\nLairawn ih resource person dangdang sawm betin mai’ tappi ṭong rori ih a bu sualsuah a si theinak ding hrang, August thla sungah hin workshop tuah peh an tum thu khal theih a si.\n‘Tu ih kan ṭuan thok dan vek a si le a sawt lo nasa ih daan le dun vek a rak tam hnuaihni tikah kan Lai Nunphung Thuanthupawl tla an tling lo in ti sak cingcing. A thar paka rori ih thuanthu pol cop a ṭul. Zero Draft vial a si laiih, 2015 ahcun kan hman man cu ka zum lemlo’ tiah Jesse cun a hmuhdan a rel.#


Muse Ah Ralhrang Kuthnuai Pawl An Sualaw Ciamco – Meifar\nMuse Ah Ralhrang Kuthnuai Pawl An Sualaw Ciamco\nMyanmar-China ramri ih um Muse khawpi ah ralhrang kuthnuai ih cangvai rerotu hriamkai pawl cu an sualaw ciamco. Muse ramsung ah himi pawlkom pahnih hi an rak kapaw ciamco zo ih mithi le hliamtuar khal an um, cumi thuhla cu ralbawi in va cinfel sak dingin ava feh ih an kuthnuai ih um hriamkai pawlkom in ralbawi cu an rak cohlang lo.\nTualsung mi pakhat in, “Tatzin ralbawi ara ih an rak cohlang lo, ṭongkam an el’aw ciamco. Kan duhduh kan kap ding, tatzin ralbawi ih zianghman rel ding anei lo an rak ti. Ralhrang pawlin an cawmmi hriamkai pawlkom hi an control thei nawn lo, an pehtlaih awknak khal a ṭha nawn lo” a ti.\nDecember 29, 2021 zan ah hriamkai pawlkom pahnih cu an tongaw ih lamzin laifang ah an sualaw ciamco, an sualawknak ah hriamkai pakhat a thi ih pathum in hliamhma nazet an tuar.\nMuse ramsung ih um ralhrang kuthnuai ih cangvaitu hriamkai pawlin an pule ralhrang pawl ih thu an lung nawn lo, ralhrang pawlin hriamkai pawl cu khausung ah uniform hruh in vaksuak lo ding, khuasung ah meithal keng lo ding tin thu an pe nan an thlun duh lo. An sualawk zan khalah uniform an hruh thluh tin kiangkap um pawlin an rel.\nTualsung mi in, “Ahlan hnakin hriamkai pawl hi an puarthau deuhdeuh, mipi hrangah cun thinphang ding aum ciamco lo. Ralhrang pawlin thu an nei nawn lo ti a theihtheih” a ti.\nIndonesia Dawithiam In An Ram Bawlung Sit An Neh Theinak Dingah Thawinak A Tuah Nan 4-0 In An Sung\nPDF Thawn An Pehtlaihaw Tin An Kaihmi Fala Cu An Suah Zalen Sal


Ka Pa In Vei 200 Lenglo Nupa Sualnak I Hman Pi: Joyce Meyer - Chinland Today Media\nMay 6, 2016 5:49 am·0 comments\nLeitlun thuthangtha simthiam le canganthiam hminthang Joyce Meyer (72) hi a nauhak lai ah a hringtupa in vei 200 hnakih mallo a sualpi thu a phuang.\nA thuthangtha simnak ah a sim lang phahphah nan fiang zetin a sim duh theu lo. Asinan, kan dung hrawng ihsin a nauhak lai ih apa in nupa sualnak a hmanpi le a hmuhsuamzia pawl mipi hmaiah, tha peknak hmanrua ah hmangin a simfiang sinsin.\nJoyce Meyer kum 18 a kim hlan tiang a pa in a kaai hrem ih a duh caancaan ah a sualpi theu ih leng suah khal a kham theu. A pa cun a mah lawng sualpi tawk loin, Joyce Meyer ih a tlawngkaipi a rualpipawl khal ihpi dingin a lem ter ih Joyce Meyer cu ningzak in a caan a hmang theu.\nA pa in nupa nuamnak tuah lai zuk le lawngfangkheh zuk pawl a zoh ter theu. Joyce Meyer cun a pa hnen ihsin tlan ngaihnak theilo in a pa cun siarcawklo in a sualpi thu, asilobik ah vei 200 tal cu a sualpi dingthu hmaiton thusuhnak ah a sim.\nTu ahcun leitlun ah nunau Pathian thuthang simthiambik dinhmun a thleng ih a pasal Dave Meyer thawn fanau 4 nei in Pathian hna an tuan a si.#\nMinute 45 Sung Thi Zo Hnu A Nu Ih Thlacamnak Ruangah Damnak Ngahsal\nThawnginn Sungah Duhphawrhnak Tuahtumtu Egypt Christian\nUS Ah Khristian Biaknak Zatek Mal Vivo


NLD AN TLIN AHCUN TTIHNUNG TAKTAK THIL A CHUAK KHO CANG – The Chinlung Post\nZeiruangah dah CNLD lawng vote ka timh? Party dang (Kawl Party) zongin candidate mi hna hi kanmah Chinmi tthiamtthiam an si ve si tiah nan ti men ko lai. Asinain an nih pawl cu an party phung le lam in an um ahauh pin ah an party duhning an cawlcangh ahau fawnmi asi. Chin party um ko nain party dang ah candidate an ummi khi ningzak ngai asi. Tlintein atangah relkhawh asi.\nZiang Ruangah CNLD Lawng Ka Vote Tum. Party dang ( kawl party ) ih sin candidate pawl teh kanmah Chin mi thotho an sisi na ti men thei. A si nan, an nih pawl cu an party ih daanle dun vek ih an um a țulih hleiah an party ih duhdan thlun in an cangvaih a țul fawn. Chin party um na keukeu ih party dang ih sin an va candidate luailo hman khi a zahthlak tuk ti’n ka ruat.\nCu ruang ah si Chin party CNLD lawng vote ka tum. NLD cun Democracy ah in hruailut sisi na ti men thei. A si nan kan nih Chin ram cu Federal Democracy kan țul (Chin ram ah NLD an tlinglo a si len hlanlai ralkap san vek ah kan kirsal dingah ruat pang hlah). Aung San Suh Kyi in Federal a hmuhdan le a ruahdan a rel mi len tlangpar mi pawl kawl kuthnuai ih kan um kumkhua thei nak ding fang a sisi.\nCu ruangah si CNLD lawng vote ka tum!Daan hrampi rem a theih hlan sung cu NLD kan vote a țul thotho na ti men thei. A si nan, Kawlram mipum zate’n NLD vote thluh khal sehla NLD cun ziangtik hmanah a rem thei cuang zik si lo. Rem theilo ciocio kawl party ih hohanak ai cun kanmah Chin party ih hohanak cu a țhadeuh ding ti’n ka ruat.Cu ruang ah si Chin party CNLD lawng vote ka tum.\nAdonghnak bik point te hi vun zohcio ulaw ttihnung ngaingai mi asi. NLD an tling sual asi ahcun kawlram pumpi ah ral a tho kho tiah professor pawl nih an ruahdamh tiah Redio Free Myanmar nih alanghter. Thubet: NLD an tlingsal a si len kawlram pumpi in ral a thothei ti in professor pawl in an ruah thu cu Redio Free Myanmar (RFM) cun a tar lang. By Salai Kc Liante.


Hmel Pianhmang danglam ruangih hmuhsuamtuar pate Dinpitu An Pung Vivo | Falam Online Media\nHmel Pianhmang danglam ruangih hmuhsuamtuar pate Dinpitu An Pung Vivo\nRiahsiathlak zetin hmel pianhmang danglam ruangih hmuhsuamawknak hi Leitlun ramtin phunhnamtin lakah hmuh ding a um.\nHmel pianhmang danglam ruangih hmuhsuamawknak dodaltu khal an um ih pawlkom zawng khalih dintu an um nan mihring pakhat cio ih kan lungput a bangaw hai lo tikah Leitlunhuap zawng in an hlawhtling theilo.\nCuvek, hmel pianhmang danglam ruang ih hmuhsuamtuar mipakhat cu East Africa, Rwanda ram ah a um. Amah hi kum 21 mi a siih a hmin cu Zanziman Ellie a si.\n2 minutes in and this video is already problematic and the fact that someone went as far as calling him real-life Mowgli for a catchy headline is demeaning and obtuse.\nBullies Call Him Monkey | BORN DIFFERENT https://t.co/LIkZA6X6Md via @YouTube\n— isokeno (@_isokeno) December 1, 2020\nMicrocephaly timi nat ciikhat a pianpi ruangah a riruang a danglam zet. A taksaruang thawn milawlo in a Lu a fate hlei ah a ṭong theilo.\nHmel painhmang danglam a neih ruangah an khua pawl ih hmuhsuam a tuar ih khuasung khalah umngam loin hramlak ah a caan a hmang tamsawn ruangah “The Jungle Book” thuanthu sungih hramlak ih ṭhanglian “Mowgli” tiah an ko ṭheu.\nReport ih ngan mi vek a si le a nu in Ellie a hring hlan ah Fa panga a nei zo nan mual an liam thluh ti a si.\nTu ah, Ellie nu cun harsatnak an tonmi pawl cu Afrimax TV channel hnen ah a relsuak ih a fapa hmel dang ruangah khuapawh ih hual ciamco a tong thu khal a relsuak ih hnaset ṭongthiamlo a si ruangah Tlawng khal a kai lo a ti.\nAfrimax TV ih an interview zar ah, tu ah, Ellie te sungkua thuhla a theitu an tam vivo ih bawmduhtu mipi ih ngaihsak an hlawh thok.\nLEAVE HIM ALONE https://t.co/b8gKjdXQ6l\n— Second City Bureaucrat (@CityBureaucrat) December 2, 2020\nAn sungkua todelhawthei dingin Afrimax TV in hmalaknak a nei sak ih bawmdilnak GoFundMe page a tuah sak.\nGoFundMe page ahcun “Hnaṭuan neilo ruangah ei-inding nei lo nuhmei hi bawmcio uhsi. Ei-inding harsa ruangah le hmuhsuamtuar ruangah a fapa te cu hram lakah tlan in hramhring a ei ṭheu a si. Hih tlangvalpa le a nu hi bawmcio uh si” tiah an ngan.\nTu ah, Ellie te sungkua zangfah lainattu an tam vivo ih GoFundMe page ah an hrang ih bawmnak paisa hlu mi $3,958 a kim zo a si.\n← Interpol in Leitlun ram 194 ah Covid 19 vaccine thawn pehparmi Ralrinpeknak ca a kuat\nFalam ah Thli/Ruahkham Bualrawn sak tum a si ih Khawi Hmun ah sak sehla ṭha ding →\nSelfie zukaw lai ah Mino 11 Ṭek in a tla that


VCTH | Archive | Thlirnak | 4\nHome » Archives by category » Thlirnak (Page 4)\nChin ramkulh cozah NLD in a din thei ding\nPosted on November 11, 2015 by vcth and saved under Thlirnak\nChin ramkulh hluttaw ah NLD in tonak 11 an ngah. USDP tonak 5 an ngah ve, ralkap tonak 6 thawn kom ahcun USDP in tonak 11 an ngah ve. Curuangah NLD le USDP an tluk aw. Asinan ZCD in tonak 2 an ngah ve ih ZCD hotu Pu Cin Sian Thang in…\nUSDP in a neh lo ding si khawh!\nPosted on October 30, 2015 by vcth and saved under Thlirnak\n2015 rampi hrilawknak cu a nai cuahco thlang, zarh khat lawng a tang. Tulai cu campaign caan a si vekin NLD cu sim ding um lo khop in a lar. Hmuntin ah mipi thawngtel in tha pektu an khat. Hrilawknak ah USDP a sung ding ti cu a fiang ko. Anmah tla…\nFalam peng 1990, 2010 le 2015 hrilawknak thlirnak\nPosted on October 23, 2015 by vcth and saved under Thlirnak\nTulai cu rampi huap hrilawknak a nai vivo vekin mipi annka ih a lengbikmi cu nang zo na vote ding, ziang party na vote ding ti a si. Cu rualrual in mai duhmi party tannak, an thupit sawnnak pawl sim le elawknak ruangah hmun hrekkhat ahcun lunghmu-awk thiamlonak tiang a suak…\nNLD in Cozah a din thei pei maw?\nPosted on September 25, 2015 by vcth and saved under Thlirnak\nKawlram ah cozah kaitu party si dingin cu Pyidaungsuh hluttaw hmun 664 sungah hmun 333 nehnak ngah a tul. Hi hluttaw palai 664 sungah 25% 166 cu ralkap an siih a dang 75% Amyotha hluttaw palai 168 le Pyithuh hluttaw palai 330 cu mipi hrilmi palai pawl an si. Curuangah Cozah din…\nFalam ah 2010 Lai Vekin CPP A Cak Hrih Pei Maw?\nPosted on September 10, 2015 by vcth and saved under Thlirnak\n2010 hrilawknak lai vekin CPP Falam peng ah a cak hrih pei maw? Tong dangin kan sut a si ahcun tu kum Hrilawknak ah Falam peng ah zo an cak pei? 2010 hrilawknak lai ah Falam peng mee hmun 5 ah a zaten Chin Progressive Party (CPP) pawl in nehnak an ngah. A…\nWhite House ih Caan Rak Hmangtu Uico Pawl\nPosted on August 25, 2015 by vcth and saved under Thlirnak\nUS President an zate deuh thaw in inn zuat sumhnam an zuat thluh, George Washington in Barack Obama tiang. Cu pawl lakah President neta lam deuh pawl 8 le an zuat uico thu mallai kan run tarlang ding. 1. Bo le Sunny (Barack Obama) Bo cu President Obama ih uite…\nU Shwe Mann USDP Party Hotu in Colhternak Thlirnak\nPosted on August 15, 2015 by vcth and saved under Thlirnak\nU Shwe Mann, USDP party hotu, cu Aug 12 zaantim ihsin party hotu sinak in banter a si. USDP website ahcun U Shwe Mann party hotu in an colhternak cu hnatuan tum hnih, thum a cem ruangah ti a si. Asinan USDP website ih thusuahnak hi cu zum theih ngaingai a…\nTulai Chin Social Media ih Hmin Lar 3\nPosted on August 10, 2015 by vcth and saved under Chin News, Thlirnak\n1. Rev. Dr. Van Ram Uk: Hakha khua leimin le vanduai tonnak hi Pathian ih Dantatnak a si. 2015 CND ah Vumtu Maung bualrawn ah nat-taing phun a siih cucu Pathian a lungawi lo tiah a ti. Cui thu cun tulai social media le group mail pawl ah el awknak tampi a…\nPosted on April 16, 2015 by vcth and saved under Thlirnak\nKan dung nai Hakha Post ah Hakha Khua Thar khawnu, khawpa in Hakha ih Airport tauh dingin thlacamnak le Hlutdaw ah tla cakuatnak an nei thu a phuang. Hi thu thawn pehpar aw in thuhla phunphun a leng celcel. Hakha lam unau hrekkhat ih an comment peknak ah Falam Surbung cu…\nKoh Tao Tikulh Mithat Thu ih Tette Thupibik\nPosted on October 8, 2014 by vcth and saved under Thlirnak\nSeptember 15, 2014 ih that a tuarmi British 2, David Miller, kum 24 le Hannah Witheridge, kum 23 thu cu a hnok ruri. Hi thu ah Thai palik in Kawlram mi 2, Rakhinemi, cu mithat an si, DNA kan cek ih a kaih aw tiah an ti. Asinan anmah Thai mi lala…\nComments Off on Koh Tao Tikulh Mithat Thu ih Tette Thupibik / Continue reading →


Inn Kang Bomdilnak | VCTH\nInn Kang Bomdilnak\nHome » Cahram » Inn Kang Bomdilnak\nBy vcth on December 22, 2013.\nFalam veng pakhat ah inn a kang. Falam minung an ṭhing tuk ih meisa phalh bawmtu tla an nei lo ruangah, Reform kawhhran pawl hnenah bawmnak dil in an va feh. Reform pawl nih,” kan pu te kan sim ta lole cu,” an rak ti, an beidawng in Vengpi pawl an vung sawm lala. Veng Pi pawl in “synod ih kan rel ta a ṭul” an rak ti lala.\nAsile, RC pawl hi an hruaiawk daan a ṭha ih hivek harsat caan ah mi an bawm thei ko ding tiin an vung pan ih, an nih in “Kan father pa kan sim ta lo cun” ti a si. Inn kang te cu an beidong, meisa le a hlio deuhdeuh ti ngaihnak an thei nawn lo, culai ah Baptist pawl hi Falam ahcun pa bik dinhmun vekih ding an siih an nih tal in in bawm ko ding ee, tiin beisei zet in bawmnak an vung dil. Thuhla an theih ve te’n an pastor sawmthum rual leh kohhran upa pawl in inn kang te hnenah, “si ee, si ee, cu vek ih harsa tuar cu kan lo bawm a ṭul sisi, hnangam te’n vung tlung uh” an tiih, asinan an bawm cuang lo… an ti.\nP.s. Pawl, kawhhran soiselnak ngan duhsan si sawn loin, Kiang le kap kan milai pi harsat an ton caanah bom ding hnakin kawhhran, pawlkom ti pawl ah kan buai deuh ṭheu. Cucu ………….


Hopoh Nih Thei Uh CNF/CNA - News and Media\nHopoh Nih Thei Uh CNF/CNA\nHopoh Nih Thei Uh CNF/CNA Hi Hriamtlai Thar Phu Hna Nih Nan Sawisel Mi Hna Hi Cu A Tha Lo Ngai Mi Thil Si Hriam tlai phu thar tete nih hna nih CNF CNA cung ah zeizel lo ngai in bia chim a um mi kan theih mi a tam pah cang ca ah hi thawng theih hi a nuam lo ngai mi a si, CNF CNA hna hi ram le miphun ca ah hin kum 30 leng ram leng nunnak pek in miphun ca ah rian tuan cang mi hna an si tik ah, atu ah uico pa nih uk nak a van lak in kum khat fai hriamtlai mi hna nih CNF CNA zeirel lo ngai in bia an chim mi hi cu lung a fak kho tuk.\nNihin kawl ca ah a lar ngaimi cu chin miphun mah te in uknak le khua khan lairelnak ah hin CNF CNA hna hi an I tel a hau loh timi kawl ca in a um mi hmuh tik ah hi ca nan tialmi hi hmuh a si cang. Hi ca atial mi hna nih hin CNF CNA a rem lo mi hna nih nan tial mi a si ko na in hi ban tuk ca tial hi nan I ralrin a hau cang.\nThawng dang, Ralhrang ralkap hotu Min Aung Hlaing cun ram buainak ruangah Myanmar ram suahsantu siseh ram buai hlanih rak suak cia pawl khal Myanmar ram ah tlungsal thluh thlang dingin a sawm hai. Min Aung Hlaing cun 2021 ah veikhat ramleng ih umpawl tlung dingin a rak sawm zo ih,tuitum ah a sawm pehsal.\nMin Aung Hlaing ih thusuak an thlahmi cu hitin a si, “Thuhla phunphun ruangah Myanmar ram suahsantu nan zaten ratlungsal dingin kan lo sawm. Hivek in nan tlannak san cu dankalh pawlkom CRPH, NUG le PDF pawl ruangah a si. Nan tlannak hmunah na harsa, nan him lo, nan buai ti kan thei ih, tlung thluhsal dingin kan lo sawm.\nDankalh pawlkom pawlin tlawnginn an nawkkang, mipi inn an nawkkang, cozah zung an nawkkang, mipi himnak an cokbuai tikah tlan phah nan si ih,cuvek pawl lakin nan him theinak dingah theitawk kan suah dingih ,ratlung thlang uh. Hahdam ten ratlung pawl cu hahdam ten kan rak cohlang ve men. Mino pawl lula zetin um caan a silo, ratlung uhla rampi dintha sal uhsi,” tin ramleng suak le raltlan pawl sawmnak an nei. Credit – TCP\nUniversity Siangngakchia Nu Pakhat Kah Thah A Tong\nPDF Bawmh Ruangah Tlaih An Tong


Thailand Ralkap Cu Beer Le Durian A Ei Hnuah A Thi – Meifar\nThailand ralkap kum 23 mi Surya cu beer le durian a ei hnu nazi 2 hrawngah thawsam in a thi. Chiang Mai ih um an si ih May 5 sun ah a nupi thawn bazar an kai, a nupi hnenah durian a ei cak thu a sim ih a nupi in a leih.\nBeer lang hnih an lei ih inn an tlung, zan nazi 8:00 hrawngah durian pahnih le beer lang khat a in. Zan nazi 9 hrawngah ‘ka luzing tuk’ a tiih a tlu, a nupi in capoh men ah a ruat lawk ih a kaitho tum rero nan a tho thei nawn lo.\nCutin mibawmtu pawl a phone lohli ih siizung ah an phur, siizung an thlen tikah cun siibawi pawlin a thaw a cem zo’ an ti. Siibawi pawlin an zohdiknak ah damlonak zianghman a nei lo, tulai boruak thlengaw khuahlum tuk ruangah a thluak thisen fehdan diklo in a thi tin an ngankhum.\nṬuanvo neitu in, “Tulai boruak hi a sia tuk, boruak a hlum tuk ruangah ei le in khal fimkhur cio uh” tin forhfialnak anei. Durian le zu/beer intlang hi a ṭha tuk lemlo, zingzoitu pawl cun a ṭhalonak an thei cuang lo nan durian le beer intlang ruangah mithi an um hnuaihni zo. Durian le cawhnawi intlang cu thihnak a si an ti.\nCukcu A Ngaizawng Ih A Kiangah Aum Ringring, A Thihsan Ruangah A Ei


Mi Pahnih Vaw That Zo Tu In Namtong In Midang A Sat – Meifar\nApril 18. 2022 sun nazi 2:00 hrawngah kum 40 hrawng mi Sangtea in Mizoram, Nghalchawm khua leithanel laknak hmun ah mi pahnih a tuahmawh. Fa 3 nei zo Pu Lalbiaknia (kum 29) le tlangval kum 27 mi Lalrinnunga cu namtong in a sat.\nHliamhma nasa zet an tuar ih siizung ah an tuamhlawm rero lai, Pu Lalbiaknia (Nitea) cu a besia deuh ruangah Aizawl Civil Hospital ah an tuamhlawm. Pu Lalbiaknia ih lu ah namtong ih sahnak hliamhma nazet aum, hmunriat ah an ṭhi ih a luruh a khem.\nTlangval Lalrinnunga ih awm ah nam ih sahnak hliamhma thuk zet aum, Sairang siizung ah a hliamhma hi an ṭhitsak hnuah innlam ah tuamhlawm aw dingin an tlung. Mi tuahmawhtu Sangtea in 2016 kum ah Sihhmui khuami Pu Lalkaia le tlangval Lalramlawma cu an lu ah nazet in a vuak, tlangval Lalramlawma cu a ni ah a thi ih Pu Lalkaia cu a thaisun ah a thi.\nHimi lai caan ah Sangtea hi Sihhmui khua ah mikhual in aum ṭheu, tual a that ruangah thawnginn ah an khum. Thawnginn ihsin a suah hnuah Sihhmui khua ah aum nawn lo ih Nghalchawm khua lamah mikhual in aum. Nghalchawm khua ah kum 4-5 hrawng aum zo in an rel, tulai hi Tlawng tiva kiangkap hrawngah aum ṭheu. Kum 2 hrawng cu khua ah aum nawn lo.\nSangtea in a tuahmawhmi Pu Lalbiaknia ih farnu cu arak uar dah, Pu Lalbiaknia ih farnu in a ṭih thei tuk ruangah biak khal a be ṭha ngam dah lo. Kum le caan a liam vivo hnuah Pu Lalbiaknia ih farnu khal pasal anei zo. Tulai thal ti mal laiah a pasal thawn Tlawng tiva kap ah leithanel la in tiva kap ah an riak, thlakhat sung cu tiva kap ah leithanel la in hna an ṭuan ih an riak zo.\nTuisun April 18 sun ah tiva kap ah an umkhawm ih Pu Lalbiaknia ih rualpa Rinnunga in Sangtea cu a capoh, a liamzo mi thilthleng hmangin a capoh. Sangtea cu a thinheng tuk ih ṭongkam an el’aw, cumi hnuah hmun dangdang ah an fehliam. Ṭongkam elawknak khal an nei peh nawn lo.\nLalrinnunga le Pu Lalbiaknia cu tiva kap ah an ding. Hitin an um laiah Sangtea cu namtong thawn ava tlan ih Pu Lalbiaknia ih lu ah a sat thutthi, Lalrinnunga khal ava pan ih arak ralring man. Namtong in veili veinga hrawng a vai hnuah a awm ah a sat ngah.\nAn buainak hmun hi leithanel laknak hmun a si ih an kiangkap ah hnaṭuantu pawl an um, hliamtuar pahnih cu an tuamhlawm hngal. Sangtea khal an kaibet ih Nghalchawm khua lamah an panpi, VC inn ah khuatlang hruaitu pawlin an kil ih palik pawl thleng ding caan an hngak. Cumi hnuah mi tuahmawhtu Sangtea khal a thih thu theih a si, a thihdan thuhla cipciar cu theih a si hrih lo. (#Mizo Special Report)\nC. Ronaldo Tei Fapa A Thi


Ralkap pawl ih tuah mawh mi Chinpa cu Siizung ah besia in a um | Falam Online Media\nRalkap pawl ih tuah mawh mi Chinpa cu Siizung ah besia in a um\nMarch 25, 2021 March 25, 2021 Ni Hnem Sung\t0 Comments\nKalaymyo SaiKhua ih um Pa Thang Khan Lian le Pi Kap Zun Tial tei` fapa Salai Mang Lam Tuang (kum 14) cu March 21, tlai lam ah khan a rual le pawl thawn Setmuhzon(စက်မူဇုန်)ihsin an khua Saikhua lam pan in an tlung lai ah dunglam ihsin ralkap mawtaw in a pah ih Salai Mang Lam Tuang le a rual pawl cun ralkap pawl an hmuh tik ah an tih tuk ih an tlan.\nAn tlan lai ah dunglam ihsin meithal in an kap ih Salai Mang Lam Tuang ih zaang ah an kap ngah asi. cutin naa le ṭih cingin a tlan ih ralkap pawl in a dung in an dawi ih nasa zet in an thawi hnu ah ralkap sizungah an ret.\nA zaan ah ralkap pawl in Tahan uktu hnenah phone call in thuhla an sim thei ih cutin Salai Mang Lam Tuang thuhla cu theihsuahfang a si. A nu hman in a thaizing lawngah a fapa cungcang a thei lai.\nThuhla an thei veten an ngaihven lohli ih Salai Mang Lam Tuang cu an va hmusuak. A zaang ih an kah nak cu an rak ṭhitsak zo nan a awng tete hmuh ding a um. A hnakruh pakhat a siatsuah ngah ih a kut le ke pawl tla kiak in a besia zet. Tham khal a siang lo.\nSiizung ah ni 45 sung a um ṭul lai tiah ralkap pawl in an sim. Anu in a Hliam awk nak pawl a zuk cu ralkap pawl in an delete ter sal hlei ah a phone khal an lawng cih.\nRalkap lam cun kan mawtaw a pah ruangah tuvek dinhmun a thleng hi a si tiah Salai Mang Lam Tuang riangri sual an puh ih a sungte hnen ah an sim. (Lawrkhawm)\n← Taunggyi ah Mi 4 an kap that ih Minung 20 lenglo Hliam an tuar\nṬih le Khur cingin Lilawn tang ih relh pawl khal an kap that thotho →


A Zuangmi Sunttam Vate - Chinland Today Media\nSeptember 14, 2010 1:16 am·0 comments\nSunttam pakhat hman cu nan Pai’ thu loin leilung ah a tla lo.\n– Matt. 10:29\n– Thufim 19-21\n– 2 Korin. 7\nZaan khat kan zaanriah ei ttheh ah khawfi rong sunttam fate pakhat cu inn hmailam sangka ihsin kan inn sungah a ra zam. Kaih duh ah kan dawi ih ka pasal in a hei naih tinte’n a thinphang in suahnak a hawl. Himte’n innleng a suah ngah hlan lo a thinphang ih a thawthawt rangzet cu a awmtur hman hmuh theih a si.\nKannih khal cuih vate fate vekin thinphang, thacem le ziang a cang hrih pei tiah ttih in kan um ttheu. “Sunttam pakhat hman nan Pa ih thu loin leilung ah a tla lo,” (Matt. 10:29) timi Jesuh ih ttongkam in in hneem. Amah in kan leilung parih thil hmuahhmuah a hmu, a thei thluh.\n“Bawipa in hmunkip ih a cangmi thil zate kha a hmu ttheh,” (Thufim15:3), a hmuh lomi zianghman a um lo, nang le kei khal in hmu. Pathian in kan tthatnakbik khal a thei ih man a neihter. Jesuh in, “Nan samphang hman a siar ttheh a si,” (Matt. 10:30) tiah a ti.\nMangbangza a simi cu Pathian in kan pumpak thu terek khal a hminsin ih vate pakhat ih vansiat tuar hman khi a thei. Thil fate hman a terek tiang a hmu thluh ruangah kan thubuai tumpipi tla a hmu ih a tawlrel timi cu rinsan ding a si. Bomnak kan dil tikah Pathian ih kan thlacamnak in leh saalnak cu kan thu le kan kiangkap thil um daan a theih fiangnak parin a si ttheu. Kan thinphannak ah Amah rinsan uhsi! -Jennifer Benson Schuldt\nPathian in sunttam vate a tlak a hmuh ahcun,\nLili pangpar niam le sang a suai ih,\nVan ih pianzia rong a pek,\nNangmah kilkhawi loin a um pei maw? – Anon.\nSunttam vate a zohtu in kei khal i zoh ti ka thei.


North Korea Leh South Korea Karlak Boruak A Sezet - Chinland Today Media\nApril 3, 2013 2:40 am·0 comments\nRelzo vekin North Korea in Nuclear ralthuam hmangih kapse thluhdingih a hro mi a ram In hnen South Korea leh South Korea ih rualpitha US ram pawlih karlak boruakcu a sezet ih, tuah North Korea ralkap leh South Korea ram ralkap pawlcu do awk manin an ram pahnih ramri tluanah kahawk manin umhmun an khuar thluh veveo zo.\nHimi laiah US khalin South Korea a bawm dingthu a simzoih, US in South Korea ramah raldo nak vanzam Nuclear ralthuam phurthei B-52 leh ralkap 28.000 cu South Korea ram sungah a retlut zoih, mizan sunah khan Japan ihsin raldo nak Vanzam F-22 pawlkhal South Korea ramsungah an zuanglut tersal ih US hin a ralthuam leh a ralkap pawlhi South Korea ram sungah a kuat rero zoih, Japan ram khalah ralkap 30.000 leh raldo nak lawngpi raldo nak Vanzam tamzet phurtheitu Aircruf Carrier lawngpi pawl a ret thluhzo, hi ruangah ram pahnih karlak boruak hi a sezet ih zoveve khalin dungsip an tum duh veve silo ruangah an dinhmun hi tihnung zet dinhmun ah an ding tiah an tarlang.\nSouth Korea President, Park Geun-Hye in an ram Defence Ministry hotu pawlih hnenih mizan sunih a simnakah North Korea in-inkap hmaisa a si ah cun South Korea khalin an duhhnakih na in kan kapcih ve dingih South Korea ram leh mipi humhim nakah South Korea Cozah in rinsan awknak a neitawk tiah a sim.North Korea in ralthuam hmangdingih South Korea a hro nakhi South Korea cun a ngai pawimawh zetih himi do let nak dingah South Korea Cozah cun zohman suh leh rawn khal a tumlo tiah a sim.\nTihni sunah khan North Korea ram hotulu Central Committee khal an to khawmih UN in Nuclear ralthuam thu ruangih hremnak a pekmi an lungawilo ruangah an ram humhim nak dingah Nuclear ralthuam tuahbet sinsin an tumthu an relih, mizan sunah khan North Korea Parliament Supreme Peaple’s Assembly khal an to khawm lehsalih South Korea leh America pawl thawi an karlak boruak thubuai an relkawmih ziangthu an rel timi theihfiang nak a um hrihlo.


VCTH | Archive | Cahram | 30\nHome » Archives by category » Cahram (Page 30)\nPosted on February 4, 2010 by vcth and saved under Cahram\nB.A (Thang), Salai Camp sungah um mi ka si vekin zianghman ṭuan ding ka nei lo ih, ka caan tampi cu internet ah a cem. Rual le pawl in Online pu, Online Security Guard na si tin in capoh ṭheu. Ka rual nu pakhat in a leng tla suak in…\nComments Off on Khuavel Daan Thawn Kekar Tlangnak / Continue reading →\nLAMZIN A UM KO DING\nPosted on February 2, 2010 by vcth and saved under Cahram\nThlamphen Internet ka hmang tinten G-talk hi ka ong hmasabik theu. Ka thianrual ṭha le rinsan mi uu le pawl hi ramleng ah an si deuh tikah phone in biakawk ding le thil ol a si lo ih chatting hi ka hrang ah cun a remcang nasa. Fala pawl thawn…\nComments Off on LAMZIN A UM KO DING / Continue reading →\nPosted on January 18, 2010 by vcth and saved under Cahram\nLungbawk Brother A kum cu 1990 hrawng asi hmang. Falam ah phunkhat ka rak kai lai fang asi. Hlan ihsin Falam ah kumtin (Furcaan) bawhlungsit zuamawknak a um ringring cu za te theih asi. Kan saya/sayamah pawl khal in mah le veng tha pek dingin kum tinten final ni cu…\nPosted on January 16, 2010 by vcth and saved under Cahram\nFrancis Cung Bik Tuzing ka email ka check cu ka siar peih lo zet mi mail pakhat ka rak hmu, cucu “Pu Zung Luai in mual in liam san,” ti a si. Falam ih suak le ṭhanglian cu ka si ko nan Sayakyi Zung Luai thawn hmaiton ih thurel tlangnak,…\nComments Off on Ka Rak Theih Dah Mi Sayakyi Zung Luai / Continue reading →\nSpotify; Hla album tampi a lak ih ngainak program\nPosted on January 4, 2010 by vcth and saved under Theihkauhnak\nPabawih Spotify hi awnmawi (a bik tak’in western music) album tampi a lakin leh a tar tivek um lo in ngai theihnak programme a si. Kum 2006 ah Stockholm, Sweden ram ih Spotify AB ti mi team pawl in an rak tuah mi a si. Spotify hi tu ni ah…\nPosted on December 28, 2009 by vcth and saved under Cahram\nVana Kumhlun a liam ih kumthar kan thleng thlang. Kumthar kan ti mi cu leilungpi ni voikhat a hel tinak asi ko. Kumthar cu Thupi zet, ni dang lam zet le sunglawi zet in kan ruat le ruat theih asi vekin leilung tlun ni pawl lak ih ni nikhat in…\nComments Off on Kumthar ticu…. / Continue reading →\nA cem zo mi kum Sawmbi (Decade)\nPosted on December 23, 2009 by vcth and saved under Cahram\nB.A (Thang), Salai Ziang le ziang lo in kumkhat cu a rak cem zik thlang lala ual. Kei tla kumthar a thleng zik thlang ih, kum 2009 kum sungah ziang pawl ka rak tuah timi ka ruat phah rero. Cutin Internet ih Times website ah “The Decade from Hell” timi…\nComments Off on A cem zo mi kum Sawmbi (Decade) / Continue reading →


Delaiah in the Bible | Nave's Concordance\nDelaiah in the Bible\n1. Head of the twenty-third division of the priestly order\n⇒Bible Encyclopedia for DELAIAH.\n2. A prince of Judah\n⇒See also McClintock and Strong Cyclopedia for Delaiah.\n3. A progenitor of certain Babylonish captives\n4. Father of a false prophet\n5. A descendant of the loyal line of Judah\nAlso called DALAIAH


US election thawn pehparmi thuthang diklo Facebook ih darhtertambiktu An Phuang Suak | Falam Online Media\nNovember 3, US rampi hrilawknak thawn pehpar mi thuthang diklo cu Facebook, Twitter le Instagram ah a darh cakbik tiah mithiam pawl cun an sim ih, hih thuthawn pehpar in nonprofit organization Avaaz cun Facebook ih thuthang diklo darhsuakter tambiktu zo a si timi zingzoinak a nei.\nThe Guardian in Leitlunhuap human-rights pawlkom lak ih rinsantlakbik pakhat a si a timi Avaaz pawlkom ih zirzoi hmuhsuahmi cu The New York Times in a pholang.\nCumi hmuhsuahnak pholangmi ah Facebook ih US election thuhla thuthang diklo darhtertambiktu ahrampi number 1 cu Pu Trump a si tiah an tarlang a si.\nPu Trump fapa upabik Donald Trump Jr. khal number 5 nak ah a tel ih top 5 ah conservative commentator Dan Bongino, Mark Levin le Diamond and Silk Facebook pawl an si ti`n Avaaz phorhsuakmi cu The New York Times in a tarlang a si.\nThuthang diklo tiih an ruah mi cu Pu Trump ih aupimi Daan vek rori ih khihhmuh ngai ding um lo mi, Daan vek rori ih phorhsuah ngai a theih lo mi vote fir puhawknak pawl khi an si.\nAvaaz phorhsuakmi thuthang diklo darhtertu tiih tarlangmi FB account top 25 hin Facebook ih election thuthang diklo darhmi zaṭek 25 mawhphurnak an nei tikhalin an tarlang.\nOver the last week, just seven posts from the top 25 superspreaders of the Dominion voter fraud claim accounted for 13 percent of the total interactions on Facebook about the claim. https://t.co/DvwqkaYJDl\n— Waylon "Thank you for Voting" Lewis (@elephantjournal) November 24, 2020\nHih thuthawn pehpar in Avaaz ih ṭuanvonei mipakhat cun “Facebook, Twitter le Instagram hin rinsantlak third party Fact checker an nei thluh. Mipakhat in FB ah thuthang diklo a thlah tikah a tar mi tanglam ah thuthang diklo timi theihternak a hranten a lang. Kha mi kha Facebook in a duhduh ih a tuah mi a si lo. Third party rinsantlak FactChecker in zingzoinak an nei hnu ah a diklo timi an theisuak hnu lawng ih langter sawnmi a si.”\n“Thuthang diklo timi langter cingin miṭhenkhat cun like an pek ih an comment hlei ah an share sawng bet. US rampi Election ni ihsin tu ni tiang, cuvek thuthang diklo darh mi, 75 million like pek, comment le Share sawng tu an um mi cu thuthang diklo thlahsuaktu account top 25 kan phorh mi pawl ih mawh a si” tiah reddit Q&A section ah a sim a si.\n← Lungpi Q hmun ih um mipakhat in Covid 19 nat a nei +Tufang Falam dinhmun\nMike Tyson in Thanksgiving Arsa ai ah a ralpa Roy Jones Jr. Lu lem a ei →


NAUHAK LAI IH TAKSA ṬULMI EI NGAH LE ZIRHNAK ṬHA DAWN NGAH - The Chin Times\nThe Chin Times > Blog > Lawrkhawm > Harhdamnak > NAUHAK LAI IH TAKSA ṬULMI EI NGAH LE ZIRHNAK ṬHA DAWN NGAH\nNAUHAK LAI IH TAKSA ṬULMI EI NGAH LE ZIRHNAK ṬHA DAWN NGAH\nRam pakhat cozah in an ram sungih tualleng tlawngah an rampi in hmun thupi an neih mi pawl rak siatsuah saktu hi cumi ram an si, tiah an zirh. An rampi ih palhnak le mawhnak hnakin ram dang mawhthluknak cu nasa deuh in an rel uar. Tualleng tlawng ihsin phunsang tlawng tiangih an zir vivo ruangah tlawngta nauhak thinlung ah cui ram huatnat cu nathrik bangin a um ringring.\nNauhak hrangah nitin ih an theih mi hi a thupi ngaingai. Bible sungih thuanthu nung, miphun thuanthu, innsang thuanthu le leitlun ṭhansohnak thuhla pawl hi awnnak lam nei ih kan sim daandaan in an thinlung sungah a nung ringring ding a si. Nitin hna ih an theih mi, an hmuh mi pawl in a tam le mal in an nun a thunun (control). Cuih ruangah an rualpi kom mi, an hmanmi thilri pawl hi daithlang sak ding an si lo. Nauhak dinhmun ihsi pitling lam pan vivo kan si ruangah nauhak lai ihsi kan zirh awk daan a dik lo asile a poisau vivo ding.\nTuih hlan singapore ram rak hruaitu Lee Kuan Yew in an rampi hmailam thu a ruah tuk ruangah hitin a rak sim “phunsang tlawng ṭheh veve ṭhit awk ding” a rak ti. Cathiam veve, mithiam veve, tlawng ṭheh veve neih awk ding, a ti duhnak a si. Cuih lai ahcun thleidaan awknak tiin an rak hmusual ko ding. Asinan, an ram le an tesinfa pawl dinhmun ding a hmuh cia ruangih a simmi a si sawn. Cathiam nupa cun cathiam faate neih cu a ol deuh cingcing ding a si. Cucu an ram le miphun ṭhansohnak ding karbak khal a si fawn.\nKannih Chin miphun khal kum reipi sung miphun dang ukbehnak hnuai ih um kan si ruangah fimthiamnak ih thiltitheinak le huham cahnak kan tep taktak lo. Fimzir hnakin kan pumpi hrang hnaṭuan a ṭul sawn ruangah fimzir ṭhatnak cu a thu lawng in kan rel ruri ṭheu. Rah ṭha suah thei tiangih fimzir kan mal. Cuih ruangah kan fanau pawl in an nauhak lai ihsin ca an ngainat ding hi nu le pa ih ṭuanvo a si. Thaap awk nak sang zet thawn kan fanau pawl hi kan ngaihsak sinsin a ṭul. A hramthoknak, a foundation a hnget lo, a dik lo asile kanmah bangin rah ṭha an run suah thei zik lo.\nNauhak lai ih taksa ṭulmi ei ngah, nauhak lai ih zirhnak ṭha dawn ngah hi kan nun lamtluan hrangah a thupi ngaingai mi a si. A caan lai ih kan ei ngah lo, kan zir ngah lo, kan thei ngah lo asile kan sinak ding ban lo in kan um lanta thei a si. James Pek\nPrevious Article Rakhine Ramkulh Thantar Tartu Tam Sinsin\nNext Article Brandon Vera Vs. Aung La N Sang Official A Si Zo


Russia le Qatar In World Cup Dar Ding : Leitlun Mangbang - Chinland Today Media\nRussia le Qatar In World Cup Dar Ding : Leitlun Mangbang\nDecember 3, 2010 2:36 am·0 comments\nQatar Futball ngaina tu pawl an lungawi\nMani sun ih 2018 le 2022 hrang World Cup hmannak ding FIFA ih an hrilnak ah Russia le Qatar in 2018 le 2022 World Cup cu dar ding an co. 2014 World Cup cu Brazil ah hman a si ding. 2018 hrangih a zuam hleice tu England, Spain, Portugal, Blegium, Netherland pawl cu a hmaisabik ih vote thlaknakah an tlak cih. Tui tum World Cup hmannak ding hrangih a hriltupawl lakah eiruknak a um tiih thuthang lakah veikhat hman a thlen dah lonak hmun Russia le Qatar ih a thlen ding hi mak an ti zet.\n2022 hrang ih a zuam hleice tu United States, Australia, South Korea le Japan pawl khal Qatar ih a ngah ruangah mangbang zet in an um ve. Qatar ih hman ding caan hi tthal niling tuk asi ding ruangah harsatnak a um ding ti an phan tuk FIFA pawlcun ansim nan Qataris pawl cun lehnak inn dai hnem, boruak fim umtheinak sak dingin an tiam.\nQatar veikhat hman World Cup ih tel hrih lo tuih World Cup an dar tum mi cu an mipi pawl nasa zet ih an thlem ih ziangtluk World Cup an dar mi a hlawk ti an sim cu a tul ding tiin thuthang la tu pawl cun a sim ve.\nUS President Barrack Obama rori khalin an rak ih World Cup dar dingin a duhthu a hlan ve ko nan tuvek ih a um thu ah hin FIFA pawl ih an thu tuah dan hi a lungkim lo zet. An thutluknak cu a hmanlo a si tin Obama cun thuthang lakhawmtu pawl a sim.\n2022 World Cup Thleng Dingin Australia Zuam Ding : Frank Lowy\n2022 World Cup Australia In Co Sal Men Thei; Qatar Ram Nawhthuh Pe\n2014 World Cup Hrang Brazil A Ralring Maw?


China Um Chinnu In Bum A Tong, A Bumtu In Midang Zuk A Hmang – Meifar\nChina ram ih hnaṭuan Chinnu in a inn lam pawl sumpai kuat a tum ih bum a tong thu theih a si. Nutei Chakchhuak timi facebook fehtlang in sumpai ting 70 a kuat ih an inn lamin an rak ngah lo.\nMidang zuk an hmang mi\nCun Nutei Chakchhuak timi facebook khal a pehtlaih thei nawn lo ih arak block thluh. Himi Nutei Chakchhuak in midang zuk a hmang.\nZuk neitu in “Ka zuk hmangin fake accout an rak tuah ih paisa an rak kuatawk ter, Nutei chhakchhuak tiin an tuah ih Nutei khal ka si lo. Keimah ka si lo ti in rak theihsak uh, an ṭong khal ka theithiam lo, rualpi pawlin in rak mention ruangah ka hmu ve ciah” tin a tarlang.\nBum tongtu in “Zangfahten in bawm hram uh China ihsin paisa kuat mi cu inn lam thleng lo i ah um ah mah len biak thei lo in (contonct) in block theh. Kawlram in ting 70 kyat kuat mi ah c.\nZuk hi pasai kuatnak nu ah c. Hi mi @nutei siseh ah sungkua siseh thei tu kan um pang len. Zangfahten ah hnuai i pho nambar ah in rak sim hram uh. Kawlram pho. 0963814806, 0883610753, China pho. 15768214715. A hnuai i wachat khal ah biak thei ring” Zang fah dil. Rose Par Za\nThu cah: Hi ti vek i bum kan tawn tik ah Media leh Group lam khal in bawm aw vivo sehla ah duh um nasa. cu len hmai lam can ah zo hman bum aw lo ten kan um phah kei ah tha zet ding” tin facebook parah an tarlang.


US Thimnak Kongah Thawngpang Felfai Taktak : US Election Thawngpangthar (9.12.20)\nPennsylvenia ah Biden nehnak pe hrih lo dingih kham sung dingin Republican-pawlin US Supreme Court an dilnak cu hnawlsak a si. Asinan Trump sihni Jenna Ellis cun Case cu hnawlsak a si lo, kham sungnak an hnawl sawn a si a ti.\nTexas in Michigan, Pennsylvenia, wisconson le Georgia thu US Supreme Court ah a pulut. Hi Case hi an cohlang zo tiah Media Right cun a ngan. cun Alabama State khalin Texas an zawm ve.\nPresident thar thutiam laknak ding hrang Inaugurataion Joint Conmmittee cun Biden cu President-elect tiah an pawm thei hrih lo.(The Epoch Times). Cuhleiah CIA briefing khal block a si. CIA hin President hrilthar mi hnenah nitin thuhla an report ṭheu mi cu tawpter a si.\nHi laiah hrilawk zan ihsin Biden cu ‘President-Elect’ tiih kotu Fox News cu a tlaniam vivo ih Trump ṭantu NewsMax cu nitinin a ṭhangso vivo. Newsmax ih “Greg Kelly Report” cun a vawi khatnak hrang Fox News ih The Story with Martha MacCallum” cu a lan riai. Kelly show zohtu 229000 a si ih MacCallum zohtu 203000 an si.


Obama in Suu Kyi Suah ding fial - Chinland Today Media\nObama in Suu Kyi Suah ding fial\nNovember 15, 2009 1:05 pm·4 comments\nUS President Barack Obama cun Suu Kyi suah dingin South East Asian hruaitu pawl thawi an thurel khawmnak ah Kawlram ralkap a cozah cu a sim.\nAn thurelkhawmnak an thawh zawngah ASEAN ram hruaitu pawl ih tidan vek in an ban ciar kai in an kuah aw. Amahlawng te Mr Obama hin Kawlram Prime Minister Thein Sein cu biak khal a be lo ih cibai khal a cibai lo.\nSingapore ih ASEAN thurel khawmnak cu a veikhatnak hrang ih ASEAN ram hruaitu mi 10 pawl le US president an thurel tlangnak le santhuan thu ih a veikhatnak US le ASEAN ram hruaitu pawl Kawl ram thu ih an lungrual tlangnak khal a si.\nA hlanah cun US in ASEAN ram kom pawl ih thurel khawmnakah Kawlram an um ruangah a telpi dah lo nan tui tum ih US president a mah rori ih hminnemnak a tuah mi cun Kawlram hrangah mipi zalennak a suah pi ding tin zumnak tam pi a um.\nPi Aung San Suu Kyi In Senior General Than Shwe Tawng Duh\nTIME In Pi Suu Kyi Leitlun Mi Nehtheibik Ah Hril\nUS Leh Ausralia In Kawlram Lawm\nBawmnak Ralring Uh: Suu Kyi\nSuu Kyi thusuhnak ding ni khiahsak\nnan thawng thanh mi cung ah kan i lawm ngai te says:\non November 15, 2009 at 5:36 pm\nAw a tha ngai nan thawng thanh mi cu kei cu mah ban tuk lei thawng pang hi rel ka zuam tukcu ,van tial leng mang ko uh …\nmah ban tuk li te te i ca tial tu nan cung ah kan i lawm ….\non November 16, 2009 at 3:49 am\nlungawi um zet ka ti…tlacam nak thawn bawm tlang uh si…\njames Thang says:\non November 16, 2009 at 4:09 pm\nRamdangah thu a phunphun in a thang rero nan, Kan kawlram sungahcun kan cozah ih in uk daan, mipi electric kan ngah lo ih kan har daan le Yangon khaw pi sungih tidai a har daan a ziangkim hi a bawr le kel te a si lai ih kan rampi a thlengaw ih mipi in zalen nak kan hmu ding ti cu ramsung mi hrangah tu ni tiang cu vanah a rah lai a bang.\non November 19, 2009 at 9:52 am\nA si thei theh ko\nBawi pai bown nak kan tul a si ko


A Mipi Pawl Ral Kut Ah Tlansan Sianglotu Ukraine President Hi A President Ṭuan Thokdan A Mak Zet – Meifar\nA Mipi Pawl Ral Kut Ah Tlansan Sianglotu Ukraine President Hi A President Ṭuan Thokdan A Mak Zet\nFebruary 28, 2022 admin Leitlun 0\nUkraine ramsung buainak ruangah an ram president Volodymyr cu leitlun in pacangṭha / miralṭha tin cawimawinak an pe. US ram in an ram hi suahsan lohli dingin a fial ih a tlannak zalam tluan ah US ralkap pawlin an kil ding thu an sim thei nan arak duh lo.\nKum 44 mi Volodymyr in, “Ral kan do lai, tlan ka ṭullo ih cerek ka ṭul sawn. Kan zalennak hrangah ral kan do ding, kan zalennak hi mi kut sungah kan pe lo ding. Kan ram hrangah ral ka do ding” arak ti. Volodymyr hi January 25, 1978 kum ah a piang, a nulepa cu Jews miphun an si.\nLaw daan a zir hnuah buaih a ngah, asinan Law daan tualrawn sungah hna a ṭuansuak lo. Russia ṭong khal anmah vekin a thiam. Cumi hnuah zuknung khawvel sungah a lut ih a hlawhtling zet, zuknung sungah capohthiam in lem a can ṭheu.\nTV shows le zuknung tampi ah a tel, 2015 le 2019 kum sungah zuknung sau pawl TV show ah lem a cang ih a hlawhtling tuk. A zuknung hmin cu ‘mipi riantu’ (Servant of the People) ti a si, himi zuknung a thok lamah tlawng saya a si.\nAn ram cozah ih eiruknak le diklonak pawl a pholang ih cumi hnuah an rampi president a ṭuan, zuknung sungah Ukraine president arak ṭuan. Zuknung an can ṭheh kum 2019 kum ah an rampi hrilawknak ah a tel ngaingai ih mipi in an duh tuk ruangah vote tampi hmu in nehnak a co. Zuknung sungah an ram president a ṭuan ih a takram khalah president a ṭuan vivo thei.\nNorth Korea In Ukraine Buainak Ih Hrampi Cu US A Ti, China In North Korea Thawn Hnaṭuan Tlang Dingin A Sawm\nMopuai Ah Rawl An Pe Tlai Tuk Ruangah Mopa A Thinheng Ih Mopuai Cu A Cemter


Ralhraang SAC ralkap in Ramthlo khua Urkaang - Falam Online Media\nRalhraang SAC ralkap in Ramthlo khua Urkaang\nHakha ihsin Falam lam pantu ralhraang SAC ralkap cun tuni May 4 ah Falam peng, Ramthlo khua ih inn pawl an urkaang tiah theih a si.\nInn ziangzat a kaang zo ti cu felfai in theih a si lo ih, sun hrawng tiangah hmunhla ihsin a lang dan ah inn 10 hrawng a kaang zo ding zum a um ti`n khawmi pawl in an sim.\nRalhraang ralkap hi thazaang 100 hrawng an si ding zum a si ih May 2 ah Hakha ihsin Falam lam pan in an poksuak.\nZintluan ah mipi ralkap in an rak do vivo ih, tuzing khalah Dokthek le Ramthlo khua karlak ah kapawknak a um tiah Khawmi pawl cun an sim.\nRalhraang ralkap hi an vah sukso nakah mithat innkhaang an hmang ruangah Falam-Hakha zin thawn nai deuh ih um khawmi pawl cu sahimnak hawlin hramlak ah an rak beu cia tiah theih a si. (Zuk : CungNgai)\nFalam-Hakha zinpi doawknak ah SAC ralhraang tuar na, mithi an tam\nSiarbet : Falam-Hakha zinpi doawknak ah SAC ralhraang tuar na, mithi an tam (May 3)\n2022, May 3 zaanlam nazi 4 hrawngah Hakha ihsin Falam lam pantu ralhraang SAC ralkap mawṭawtlar cu lamlak ihsin CDF Hakha ralkap pawl in an rak kap ih ralhraang 13 hrawng an thi ding tiah ruah a si.\nAn kap nak hmun hi Chuncung le Dokthek karlak hrawngah a si ih ruah sur laifang an pung khawm lai ah kan kap ti`n CDF Hakha hnen ihsin thuthang theih a si.\n“Hmunkhat ah an um lai ah kan kap. 40MM le hmunhla kahnak Sniper deuh kan hmang. Mibur an umnak khalah bomb kan thlak. Minung 13 hnak ih mallo an thi ding” tiah CDF Hakha hnen ihsin thuthang a suak mi cu The Hakha Post in a tarlang.\nRalhraang lam hi ralkap thazaang 100 hrawng an si ding zum a si ih, raldonak mawṭaw 2 telin mawṭaw 20 hrawng thawn an si.\nRamsung thuthang ṭhenkhat le CNA thawn naivaitu bulpak miṭhenkhat cun ralhraang pawl hin CDF kaihngahmi rakap 8 le thawngtlak 20 hrawng an phur cih tiah an sim ih, cuvek dinhmun a si ruangah mipi ralkap pawl in duh vekin an kap ngam lo ti a si.\nRalhraang SAC ralkap mawṭawtlar cu Hakha ihsin May 2 ah an poksuak ih, cuih ni thotho ah Hakha le Chuncung karlak an thlen ah CDF pawl in an rak kap ih ralhraang 3 an thi tiah theih a si.\nHakha le Falam cu nazikaar feh lawng a si nan ralhraang pawl an feh tikah kahdonak a suak ṭheu ih lamtluan ah zarhkhat hrawng an rei ṭheu a si.\n← Tedim peng, Laitui kiang ih bomb puak mi cu CNA ralkap an puh\nCNA in Min Aung Hlaing sawmnak a cohlang le hlanglo thu relfiang →\nDaiziar i inn tlung tum Falam Mipi cu palik in Mitthli tlak bomb thawn an kap\nParalṭha CNDF ralkap Salai Shalom Siang Thang Lian in ram le miphun hrang a nunnak a hlan\nMarch 16, 2022 March 16, 2022 Ni Hnem Sung 0


Nui’ Ni A Thok Daan Thuhla Tawi | VCTH\nHome » Cahram » Nui’ Ni A Thok Daan Thuhla Tawi\nBy vcth on May 11, 2017.\nBy Lairawn Meifar\n1872 kum ah Julia Ward Howe in America ah Nui’ Ni (Mother’s Day) hi tuah ṭha a si tin ruahnak a suahpi hmaisabik. Boston khua ah Nui’ Ni biakkhawmnak cu kum tin in an rak tuah. Julia Ward Howe cu America, New York khawpi ah 1819, May 27 ah a suak. Anih hi cangan thiam, bezai thiam, le zatlangnun hrangih cangvaihnak uar zet a si. Nui’ Ni hi June 2 si dingin a rak hril nain a hlawhtling lo. Julia hi October 17, 1910 ah a thi. Asinan a ruahnak cu nung ringring.\nNui’ Ni tin May zarh hnihnak ih hmang dingih a thoktu cu Anna Jarvis a si. Anna Jarvis hi pasal le fanau nei lo a si. Nui’ Ni hmang dingih ruahnak neitertu cu a nu Anna Marie Reeves Jarvis a si. A nu in Nu pawl sunloihnak ni hleice um ding a duh thu hi thlacamnak ah a telh ringring. Cutiih a thlacamnak cu a fanu Anna Jarvis (kum 12) cun a rak thei. Cutin a upat tikah Nui’ Ni tuahsuak thei dingin nasatak in a cangvai. Anna Jarvis cu Amrecican ih Webster khua ah May 1, 1864 ah a suak.\nAnna Jarvis in a hmaisabik Nui’ Ni a tuahnak cu 1887 April 20, Henderson ah a si. Cuih sin kum (20) sung Sunday School sayama a rak ṭuannak Andrews Methodist Episcopal Church ah 1908 May 10 ni ah a vei (2) nak a nu hngilh lonak le upat sunloih peknak a tuah. Himi ṭum ah a nui’ duh bikmi Carnation pangpar (ေဇာ္မႊားပန္း) 500 thawn sunglawi zet in an tuah thei.\nAmah cu a nu ih rinsan zetmi a si. A nu thawn hmun dangdang ih um ding a duh lo tuk nain fimthiamnak zir a duh tuk vek ruangah khua dang ah a um. Cutin fimthiamnak lamah a hlawhtling vivo ih, tlawnginn ah sayama a ṭuan. Ca a zirh phah in nauhak pawl cu Baibal ca khal a zirh phah ṭheu.\n1902 kum, Anna Jarvis cu kum (38) a si lai ah a pa in a rak thihsan. A pa ih a taan hnu kum (3) nak 1905 May 9 ni ah a nu in a thihsan lala. A nu hi damlonak ruangah kum (15) sung rori ihkhun parah caan a hmang nain Anna in thinsau tein a nu cu a tuamhlawm. A nu thih hnuah a nui’ duhdawtnak a thlum-alnak kha a vun theifiang deuhdeuh ih lungleng le riahsia zet in a um. A nu hngilhlonak ah ziang ka tuah sehla ṭha ding ti a ruat. Cutin a nu thih hnu kum (2) nak 1907 May 9 ni ah a rualpi pawl a sawm ih, hringtu a nu parah ṭihzah upatnak a pek. Hitiih a tuahnak san cu: hringtu nui’ duhdawtnak thei lo in a vakvaimi pawl in hringtu nui’ duhdawtnak an theihfiangnak ding hrangah a si.\nNui’ Ni hi American ram khalah Julia Ward Howe in 1872 kum ah a rak tuahpi zo. Culawng si lo in Mary Towles Sasseen, Franle E. Hering pawl khalin hringtu nu pawl upat peknak cu an rak tuah dah cio ko. Asinan Anna Jarvis tlukih rampi uktu ih rak theihpimi a um dah lo.\nAnna Jarvis in leitlunpi ih theihpi in Nui’ Ni tuah ding a duh tuk ruangah ram uktu le bawi pawl hnenah vei (10,000) lenglo cakuat a ngan ih, a kuat. Curuangah a nganmi ca hi mi pakhat ih nganmi ah a tam bik a si ding ti tiangin an rak ti. Cutin American President Woodrow Wilson in 1914 May zarh hnihnak Zarhpi Ni hi nu pawl parah upat sunloihnak peknak ni “Nui’ Ni” siseh tin lungkimpinak le nemhngetnak hmin a khen. Cuihsin thok in Nui’ Ni cu sunglawi zet in hman a si vivo. Kum 2017 tiangah Nui’ Ni hmangtu ram hi ram (85) lenglo in pehzom in an hmang thei.\nAnna Jarvis cu kum (84) nungdam in, 1948 November 24 ni ah a thi ih, a thlan parah “Carnation” pangpar (43) an ret. A sullam cu a thih ni tiangah “Hringtu Nu” upatnak a tuahmi ram (43) pawl in upatnak kan pek a si ti langternak a si.\nNUI’ NI IH HMANMI CARNATION PANGPAR\n“Carnation pangpar cun nui’ duhdawtnak thianghlim a hmuhsak” tin Anna Jarvis in simnak a nei. A rong a senmi carnation pangpar cu nungdam laitu nu pawl hrangah a si ih, a rong a raangmi pangpar cu mualliam zotu nu pawl hrangah a si. (Nungdam lai nu a neitu pawl in carnation pangpar cu an lu ah an ton asilole an angki tivek ah an thiat ih, an nu pawl a senmi carnation pangpar an pe. Nu nei nawn lotu pawl cun carnation pangpar raang kha an lu le an angki ah an ton ih, an thiat ve.\nNUI’ NI HMAN NI PAWL\nNui’ Ni a hmangtu ram pawl hi kan hman ni a bang aw lo celcel nasa.\nMay zarh hnihnak ih a hmangtu ram pawl cu:\nCanada, Denmark, Finland,\nGermany, Greece, India,\nItaly, Japan, New Zealand,\nMay 10 ah hmangtu ram pawl:\nBahrain, Malaysia, Oman,\nPakistan, Qatar, Saudi Arabia le\nSouth Africa U.A. E\nMay zarh hmaisabik (Zarhpi Ni/Bawipa Ni)\nAustria, Hong Kong, Hungary,\nSouth Africa, Spain, Taiwan,\nAlbania (March 8)\nEgypt (March 21)\nIndonesia (December 22)\nNorway (February 13)\nPoland (May 26)\nRussia (November 28)\nSweden (May zarh netabik)\nThailand (August 12/Siangpahrangnu Sirikit Kitiyakara ih suahcam ni)\nSource: The Chin Voice/Lairawn Meifar


Zumtu, Zumlotu, Zumtu Siter - Chinland Today Media\nJanuary 6, 2013 12:15 am·0 comments\nBible Siar Ding: Matthai 25:1-13\nCule fala aa pawl cun fala fim pawl hnenah, “Kan mei-inn an mit cuahco thlang, nan zinan in tthen ve uh,” tiah an dil.\n– Matt. 25:8\nNauhak pawl in, “zumtu siter” timi lek an nuam aw. An khuaruah pawl in hnihsuahnak tampi a suahter ih a caangcaang ahcun thil dik (reality) ihsin harsatnak an theithiam ngah. “Zumtu siter (make believe)” timi leknak hi nauhak pawl hrangah a tthami leknak cu a si ko nain upa pawl in Pathian thawn pehtlaih awknak ih an ti awkter a si ahcun cumi cu ttih a nung.\nHih thuanthu tawi sungih zinan timi in Thlarau Thianghlim a langter asile fala aa panga pawl cu Christian sinak sungah an nuam aw ko nain an thinlung cu atak in a thlengh aw ngaingai lo. Hmakhatte zohnak ahcun fala fim panga pawl cu mai’ zawn lawng ruattu vek an bang. An nun daan zia cu midang hnenah siangzet in na neihmi va hlawm aw, timi thawn a kalhkeh aw. Sihmansehla Thlarau Thianghlim cu zo hnen hman ah va pek theihmi a si lo. Mikip in Pathian hnenah pumpak in an pan a ttul – mi pakhatkhat hnenah kannih ih pek theimi thil a si lo.\nKan innsang asilole kan rualpi pawl in anmah le anmah Christian ti’n an ko aw thei men, sikhalsehla pumpak in Mopa hnenih an pan lo a si ahcun fala aa panga pawl vekin an si ve ding. Duhnungbik kan tuah sak theimi umsun cu “zumtu siter” timi lek rero loin anmah bulpak hrang rori ah Jesuh Khrih kha i Runtu le ka Bawipa tiih pom thei dingin thapeknak hi a si.\nBawipa, mi dang pawl kha an thlarau nun a dik lomi ih humhimnak hawl ko a tuahtu si lo dingin in bawm aw. Mopa thawn tong aw dingin ziangti’n tha ka pe thei ding ti in hmuh aw.\nZo in so ka mei-inn ih zinan cawi in dil? Ziangti’n Jesuh thawn pumpak ih ton awknak nei dingin ka bawm thei pei?


Connecticut Tlawnginn Sung Kapawknak Ah A Malbik Mi 27 Thi - Chinland Today Media\nConnecticut Tlawnginn Sung Kapawknak Ah A Malbik Mi 27 Thi\nDecember 14, 2012 10:44 pm·1 comment\nAmerica ih thuthang latu pawlin Newtown, Connecticut ih um Sandy Hook Elementary School tlawnginn sungah meithal keng pakhat in mi a kap ciamco ruangah nauhak pawl telin a malbik mi 27 an thi ti’n mani Tlawngkai Ningani, 14.12.12, ah an sim.\nCu tawkih um tlawngta pakhat ih a pa khal a thi ve ti’n CBS News thuthang cun a simih, CNN thuthang in cun a thitu pawl lakah tlawng principal le psychologist pakhat khal an tel ti’n an sim.\nA kaptu hi mi pakhat lawng a si lo tiin khal thuthang a suak nan hnemhngeh a si hrih lo. Ziangahtile meithal kap tuartu pawl an buaituk ruangah a si. Sandy Hook Elementary School ahhin nauhak kum 5 in 10 tiang an zirh.\nAtu ih thilcangmi thawn pehpar in tlawngta nauhak pawlih nu le pa pawl lakin pakhat in, “Thil raapthlak zet a si,” ti’n a sim. Cun, “Zozo khal, tlawngta, nu le pa ti neih loin an ṭap an raak thluh a si ko. Tlawngta nauhak tete pawl cu thinai an khat ṭheh. Ziangruangah hiti’n thil a tuah ti khal ka theithiam lo,” ti’n a simbet.\nTV pawl ahcun police mawṭaw le siizung mawṭaw pawl manmawh takin an cangvai rero ih, a tangmi nauhak pawl khal an nu le pa in an tlunpi rero cu an langter.\nUS Boston Marathon ah Bomb Puak; US Mpi Thinphang\nUS Ramsung Ih High School Ah Kahawknak Thleng\nCT catartu says:\non December 15, 2012 at 5:35 pm\nTlawngta nauhak phun 5-10 timi kha kum 5-10 sawn a si.


CDM tuahtu Ralkaptlan zaṭek 75 cu PDF ah lut thluh ding | Falam Online Media\nCDM tuahtu Ralkaptlan zaṭek 75 cu PDF ah lut thluh ding\nJune 9, 2021 Ni Hnem Sung\t0 Comments\nSAC ralhraang ukhruainak hnuai ih hnaṭuan huam nawnlotu, CDM ih telzo ralkaptlan 800 hrawng an um tiah theih a si ih, cumi ah zaṭek 75% cu NUG cozah ih dinmi PDF ralkapbu ah lut ter thluh an si ding tiah CDM tuahtu ralbawihlun Lin Htet Aung in Myanmar Now hnen ah a sim ih “a tang dang khal hriamhrei ralthuam kaitu an si lo nan Dothleng cangvaihnak ah phun dang zawngin an tel thotho” a ti.\nKum 29 mi ralbawi Lin Htet Aung cu Shan ram ခြေမြန်တပ်ရင်း 528 ah တပ်ခွဲမှူး a siih March thlacem lam ah CDM a rak tuah thok zo. Tatmadaw a suahsan hnu ah CDM tuah duhtu ralkap pawl lamziin khihhmuhtu ah a ṭuan.\n“Tatmadaw suahsan duh ruangih bomnak in diltu cu nikhat ah mipum 50-60 hrawng an um. Cumi lakah rank sang ဗိုလ်မှူး tiang an tel.”\n“Ṭhenkhat cu hmun him ih ralkapbu kop in mino pawl raldo an zirh ih a dangdang ṭuan khal an um. Midang an si le media lam khalin siseh ṭangrual in hna an ṭuan tlang. CDM tuahtu ralkap 800 hrawngah zaṭek 75 cu PDF ah thunlutding an si” tiah ralbawi Lin Htet Aung cun a ti.\nCDM tuahtu ralkaptlan tamsawn cu kum 20-35 karlak mino an si ih CDM an tuah nak san cu a bangaw deuh thaw thluh.\nRalbawi pakhat cun “daiziar ih duhphorknak neitu mipi an ṭhenṭhek dan, thu mumal umloin mipi kaihkhih an tuar mi le mi thil tiang fir in duhduh ih umtu an tam tikah Tatmadaw thawn pehpar awmi siding ka duh nawn lo.”\n“Mipi pekmi thla hlawh thawn cawmawmi kan si cingin kan humhim dingmi mipi riangri hivekih kan soisa\nlala cu thil awmang a si lo. Curuangah CDM ah ka lut hi a si.”\n“Kan ram duhdawttu mino pakhat dinhmun in Dothlengnak hrang hmai ka nor vivo ding. Kirletsal simlo dunglam khal ka hoi tum lo. Kan neh hlan lo hmai kan nor ding” tiah ralbawi cun a ti.\n← Sui le Ngun hnakin ralkap lutduhtu hawl hmuh a har thlang – Ralbawi Annka\nRihkhawdar ah Covid 19 mina 20 an hmu →\nUN Palai U Kyaw Moe Tun that an tum mi thuthup a puut darh\nAugust 5, 2021 Ni Hnem Sung 0\nPalik le Ralkap in Nuralṭha မကြယ်စင် i Thlan an Bauh


2009 Nobel Literature Prize A Dawng - Chinland Today Media\nOctober 9, 2009 8:39 am·1 comment\nSTOCKHOLM/BERLIN (Reuters) – Romanian ih piang/suak German canganthiam hminthang Herta Mueller (56) cun 2009 Nobel literature prize date 08-10-2009 ah a dawng a si. Canganthiam hminthang asi hlan ah thuanthu tawi “Niederungen” cabu a rak ngan zo.\nMueller canganthiam tiih theihlar vivo a sinak pawl cu “The Land of Green Plums”, “The Appointment”, “Marry Me” tivek pawl ruangah a si. A canganmi hi a tlangpi thu in ukawknak thalo thu pawl a ngan theu. Hivek a ngannak khal Nicolae Ceausescu ukawknak thatlo ruangah a si tin amah rori in a sim.\nTuitum canganthiam sunlawihnak an pek ih tlun ah Swedish crown 10 million ($1.4 million) pek tel a si. Ceausescu a siat hlan ah apasal Richard Wager thawn 1987 ah Romania an suahsan ih a tu ah Berlin ah an um tlang.\n2004 ihsin tuini tiang Nobel Literature Prize cawisannak lawmman dawng pawl cu Elizabeth Blackburn, Carol Greider, Ada Yonath le Mueller pawl hi an si.\nManchester United Le AON Lungkimnak Tuah\nBenfica Europa League Final Kai\non October 11, 2009 at 4:14 am\nKan lai mi pawl hi zing tik hman ah that kan tum sung le thil tha tuah kan tum sung cu ,ka tul lai a si cu ,\nA tum ih tum men cu thu lo lak men ah a cang theu ,\nA tum men si lo in a tuah ngai ngai tu si hi a tha lo maw si.\nSpeak with your deeds


Pathian Thu Sungih Nunnak - Chinland Today Media\nMarch 17, 2012 12:45 am·0 comments\nHih Pathian ih lamzin cu a famkim a si; Bawipa ih thutiamnak cu rintlak a si! A hnenih beunak a hawltu hrangah Amah cu raalphaw a si.\n–\tSaam 18:30\nBible Siar Ding: Saam 119:9-28\nJesuh Khrih zumtu an karhzai thok hrawngah dungthluntu 12 pawl in thil umtu daan zoh in thuhrisahcatnak felfai an neih a ttul caan a thleng. Cumi cu ziang a si tile dungthluntu pawl rori in mipi ih tisa daan ih an poittulnak ziangkim ngaihtuah le tawlrel sak loin annih cu thlacamnak le Thuthangtha simnak in an tikcu caan zate hmang dingah a si. Pathian hnattuantu zate hrangah catbaang lo ih thlacam ringring ding le Pathian Thutak cat loin simzirh le phuan ding cu ziangtluk in so a thupit? Ka thlennak hmuntin le kan tonmi mikip hnenah Pathian Thunung sim le hlawm thei dingin Bible keng fekfek in thuthangtha sim dingah ka timtuah cia aw ringring.\nZokhal thungai thlakin Bible siar le zirzoi in Pathian ih biaknak aw catbaang lo ih ngai le theihnak a neih lo ahcun Pathian sungah a thlarau nun a cak thei lo ding. Pathian ih sinak diktak le a huham cahnak cu Pathian Thu sungih na ciahpil awk taktak lo ahcun thukzet in na pur baan in na thei thei lo ding. Bible cu zing ah, sun ah le zaan ah, tikcu caan ttha na ngah tik pohpoh ah thinlung takin siar ringring aw. Rawl na ei ttheh tinte’n a tthahnem ttangkai lemlomi thu ttukttak reltlang rero hnakin Bible malte tal siar duak ringring sawn awla thlacamnak in na tikcu caan neihmi manneizet in hman zuam aw. Khuitawk hmun le ram ih ka thlen khalah himi cu ka ti daan kel a si ringring.\nSaam Cangantu in thinlung takte in Pathian Thu sungih a thup awk zia le cuti’n a thinlung in Bawipa hnenih sualnak a tuah pang lonak dingih a raalrin zia le Pathian Thu a thinlung sungih a khum zia a sim (Saam 119:11). Na thinlung sungah Pathian Thu tam deuhdeuh in a khat asile nun thianghlim teih nun a ol deuhdeuh ti na fiang ko ding. Saam Cangantu in, “Ka vansaan caan hmanah i hnemtu a si; ziangahtile Na thutiam in nunnak i pek,” a ti (Saam 119:50). Pathian Ttongkam na cosaan le ve te’n na taksa ruangpum cu nunnak thar in a nung dingih thlarau, thinlung, taksa daan ah na cak deuhdeuh ding. Pathian Thu nung cu thinlung tangdornak thawn na siar ih na cosaan tikah na sunglam nun ah na zumnak a cak sinsin zia na thei ding (James 1:21). Pathian Thu Bible ihsin thlarau kumkhua nunnak na co ngah a si.\nBible sungah nun thianghlimnak ka tong ngah ih lei tisami sinak a tel lo. Curuangah leitlun ah ka nung asile lei tisami ka si; cuvekin khatlam kapah, Bible sungah ka nung asile mi thianghlim ah ka cang.


Hrilawknak Office Ah Bomb Puak - Chinland Today Media\nHrilawknak Office Ah Bomb Puak\nOctober 2, 2010 2:49 pm·2 comments\nYANGON – Kawlram khawte ih hrilawknak ding commission office hmun ih bomb a puah ruangah mipi cu thinphang le buainak a suah bet ding ti phangin an um.\nHi bomb hi TNT ihsi tuahmi a siih Yangon ihsin km 80 tluk ih hla Bago khua ah kan dungtlawng kai nithum ni ah a puak. Zung kaitu pawl in minute 45 ih tuanin an rak khar zo ih mi hliam le thi an um thu theih a si hrih lo.\nHi hmun hi Union Election Commission pawl ih khawsung mipi pawl hrangih me kuang an hunnak hmun a si. Thuthang ca ahcun Nov 7 hrilawknak ti tlai ding tumtahnak ruangih puak siin an ngan ih, “ramhnuaimi, ramthukhelnak ih hamthatnak cuhtu pawl” an si tiin a puh.\nHi bomb puak hi Prime Minister Thein Sein ih a rampi pawl hnen ah rampi hmel humhim ding le hrilawknak ih me thlak ti buai tu ding pawl lak ihsi humhim awk dingih a sim hnu ni hnih nak ih cangmi a si.\nZalen Le Dik Zetih Hrilawknak Si Ding Kan Zuam Ding; President Thein Sein\nKawlram Sung Thansohnak Lang Vivo\nUSDP Chairman Ihsin Thein Sein Cawl\non October 3, 2010 at 6:28 pm\nKawl Cozah hi zawng an fim phakar a si bik. Ziang ruangah Office cu minute 45 ih tuan ah an khar “Cozah nih Bomb puak ruang ih Staff pawl thi ding kha a duh lovi tuan deuhin a khar tin a si kei cuuuu”…”Bomb puak ding cu an thei cia, an mah tho tho” a si e AN TI.\nElection tuah hlan sung cu a khat tawkin Bomb a puak zeuh zeuh dingih khawte hrek khatah buainak a suak zeuh zeuh bawk ding. Cui buainak cu Kawl Cozah cun ‘Underground Tapung’ pawl an si a ti bet ding. Cu tin leilung tlun ram kip theih ah a phuang ding.\nCu tin, Election ah Kawl Ralkap in a duh khawp zat MP(seat) a ngah loh len kan ram a him lo Cozahnak Ralkap nih a lak loh len a cang thiam lo ding, ram kil khawi a tul tin POWER a lak sal ding ih leitlun ram tin kip a bum sal ding. A duh khawp MP(seat) a ngah len cu corruption tohkham parah corruption zu le sa ih a ei cur mi pawl an to hmer hmer ding.\nUico kaa ih a ei bang sa nawi te rawn tla mi cu sihte(ant) hrangah cun Vuicang tia a si vekin Kawl Ralkap ei bang nawi te cu Laimi hrangah vuicang tia a si ih MP(seat) mal lai kan ngah ve ding. Kan MP pawl hi Parliament Session ah corruption zu le sa ih a ei cur zo pawl Ralkap Bawi em em thuah sarih kiangah an to ve karki dingih keimah vek ih tih hrut an si len cu an vawih hman aw suakin an thawh ngam lo ding. Asinan, na thinnau hlah Lai ram hrang ih thih ngam ih ding ngam tu an si. Keimah vek an si lo, mi ral tha lawngte an si sawn.\non October 14, 2010 at 2:47 pm\nTu lai fang cu kansini tha lem lo naa Pasthian in um pih zo tih kan thei ruang ah lung awi thu sim ding lawng a bak\nSA lai ceu.


Cardinal Tagle zamrang ten a dam thei nak ding hrang Philippines kawhhranpi pawl in thla an cam. September 12, 2020 | Radio Veritas Asia\nCardinal Tagle zamrang ten a dam thei nak ding hrang Philippines kawhhranpi pawl in thla an cam. September 12, 2020\nPhilippines ram a hlan ih Manila Archbishop Cardinal Tagle in Covid nathrik a neih thu kan dung tlawngkai ninga ni ah result a suak ih cui thuthang cu zamrang ten a dam thei nak dingah Philippines kawhhranpi pawl in thla an cam sak.\nMinute rei lo te ah leitlun pumpuluk ah a karh ih ram phunphun in thlacam nak tongkam pawl Facebook ah a rak karh. Covid nat hrik negative a hmuh tiang Missa raithawinakah Cardinal hrangih ap sak dingah khal Bishop pawl in lam an hmuh.\nPope Francis zungih hnatuantu pawl in tthal tlawngpit tinten thlakhat cawlh caan an ngah dingih Cardinal Tagle khal le Philippines Cavite Imus ih um mi a nu le pa hnen tlawng dingah a feh sal.\nAsinain, tu tiang Cardinal cu ni 14 sung a dang ten a um thu, khualtlawn nakih tulsam mi pakhat ah Manila a thleng ih an cek hnu lawngah nathrik an hmuh thu September 12, 2020 ah CBCP thuthang in kan thei a si.\nMyanmar Catholic Puithiam ih tuah mi Film cu a rei hlan ah ram 67 ah an tarlang thlang ding. September 19, 2020\nPulh nat theh ah zo hman hngilh a ngah lo tiin Vatican in sim. September 16, 2020\nKum kim lo pawl kil him nak tumtah nak (September 18, 2020)\nCovid natsuan a tuar tu Puithiam oxigen pipe thawn Missa thawinak tuah. September 06, 2020


CDF CDM-Siyin Le PDF-Zoland Kutcakin SAC Ralhrang (7) Thi, (15) Lai Hliamhma Ngah – My News\nCDF CDM-Siyin Le PDF-Zoland Kutcakin SAC Ralhrang (7) Thi, (15) Lai Hliamhma Ngah\nadmin June 17, 2022 Leave a Comment on CDF CDM-Siyin Le PDF-Zoland Kutcakin SAC Ralhrang (7) Thi, (15) Lai Hliamhma Ngah\nTu sun 2.00 pm hrawngah khan misual ralkap motor Tidim lam pan ih so cu CDF, CDM Siyin leh Zoland unau pawlin an rak kap I, misual ralkap pa 7 thi in mipi ralkap lam an him tiah theih a si,\nHi mi ruangah lamzan khal tukar sung phit a si i, bike leh Motor ziang lirthei khal Tiau leh Tidim feh sian a si hrih lo.\nJune ni 16, 2022 ah SAC ralhrang motor tluan (17)cu Kalaymyo ihsin Chin ramkulh, Tedim lam panin an so ih tuihni June ni 17, sun suimilam 2:30 hrawngah Tedim khua an luh hlan ah CDF CDM-Siyin, PDF-Zoland tangkop thawn kahdoawknak asuak ruangah ralhrang (7) thi, (15) lai hliamhma an ngah tiah thuthang kan thei.\nChin Ramkulh Ah SAC Ralhrang Kuttang Phunhra Camibuai Ongtu 605 Um. Kum 2022, March thla ah SAC ralhrang ih tuahmi Phunhra camibuai ah tlawngta 281,751 an phi ih 132,077 an ongsuak asi tiah SAC in theihternak a nei.\nChin ramkulh ah Phunhra phitu 2,259 sung ihsin 605, Kayah ramthen ah 575 sung ihsin 222 an ongsuak asi tikhal theih asi. Chin Ramkulh, Mindat Pengah SAC Ralhrang Ih Hriamhreipi Kahtuar Ruangah Mawh Neilo Mi (3) Nunnak Liam.\nTuihzing June ni 16, 2022, suimilam 9:30hrawngah SAC ralhrang in Mindat peng, 274 battalion ihsin Muitui khua lamcu hriamhreipi thawn thuruahnak neilo in an kah ruangah kum (60) tlun kum upa pahnih le kum (30) minu pakhat cu hliamhma ngahin nunnak a liam tiah thuthang kan ngah.\nCuih Muitui khua ah SAC ralhrang ih hriamhreipi vei thum a puak ih mipi inn le lo (4) a siatsuah tikhal theih asi. Mizaan khalah Mindat peng sungih khua pathum ah hriamhreipi apuak tiah theih asi.\nGuys From Chin Nih Mizoram Ih Ummi Raltlan Hmun Thenkhat Ah Bawnhnak An Pek sal, →\n← Sean Turnell Cu Ralhrang Kut In Luat Nak Ding Ah Australia A Cawl Cuah Mah Cang


Cawimawi Tlak Pipu San Thuanthu - Hre Mang\nWELCOME TO MY PAGE > Casiar ding > Poems > \nCawimawi Tlak Pipu San Thuanthu\nSAN THUANTHU TUAH THA DINGIN PATHIAN A CANGVAI\nCAWIMAWI TLAK PIPU SAN LAI THUANTHU: Ni thla siar kum zabi a liam zo maw Laimi khrihfa sinak, pipu ro Lai nunphung pacangtha sinak, dingfelnak le ralthatnak, farah zawnzai le nu-hmei, mi-vai, siattawng tawi-awmnak, zatlang lungkhat ten senpi miphun thuanthu rolung humhim in raal donak, upa le cawimawi tlak upatnak le hruaitu thu hnuai ah tuhlut awknak, Pathian nung thei lo cingin cawimawitlak Lai nunphung santhar kutah an thlenpi.\nTingtang an tum lo, zunphir an nei lo, khuangdar, li-le-thal thawn, pupa ro-ram, nunphung, rinsan tlak miphun sinak an rak humhim, lei doraal le thlarau siava lakah bear-am thawn thuanthu tha lo santilian an rak do, ruahsur le niling kheng, thlatang dai le can khirhkhan lakah duhdawt ding duhdawt in lainatnak in santhuanthu an humhim, cawimawi tlak lai pacang lungput, tairialnak le zawnruahnak in khat hai maw.\nLAI THUANTHU THAWNG INN SUNGAH: Lai khua sungah hruaitu hotu an um nawn lo, thuanthu cu santilian in thimlakah a fen cuahco, mino thatha an hlo theh, farah nakin sumzing bangin laikhua a zel, atnak in lai thinlung cu thawng inn sungah a hren tarh, sualnak in thim khawzing bangin a nuai cuahco, miphun thuanthu thawng inn thim sungah hren tarh in a um! Zing ar khuan a cu, thangpawk in santhar meifar van a cu tuk zo!\nCAAN REI LO TE HHNIKSAK NAK: Santhar mino pawl, lunglen caan rei lo te, riahsiat caan rei lo te, rilrawn caan rei lo te, hmuhsuamnak tuar caan rei lo te, bawmtu tlaksam caan rei lo te, duhthusam raalkhatah din caan rei lo te, thin-le-ham kai loin um caan rei lo te, mawhsiat mi si caan rei lo te, dik lo zetin relsiat mi si caan rei lo te, theihthiam lo mi santiluang rei lo te, Pathian kan hnen a um lo maw si tiah ai-hram caan rei lote, a um hrih ding. Cu hmuahhmuah cu sungmuril, kan milai sinak hniksaknak fang an si. Cu hmuahhmuah cu kan miphun Pathian ih cahnak le duhdawtnak langter tu ding an si. Kan raal, in siatsuah tumtu a tum poh le ziangtluk kan Pathian a cak ti kan hmu sinsin ding. Santilian a cak sinsin asile Pathian kutcak a lang sinsin ding. Kan duhthusam kan hloh tam poh le a tha sawn mi Pathian tumtah kan hmu sinsin ding. Ziang hmuahhmuah in kan Pathian cu milai santhuanthu lenglamah a um zia a langter lai ding.\nKA TAHNAK:Zan dairial ah itthat thei lo caan a tam, ka thlarau cu khua zakip fangin a tawi, pitar, putar, nauhak puanhlum nei lo rawl khawp kham lo mithmai sia mithlamah an cam, tihnak le thlaphannak in a khat mi nulepa vengsung milesa mithmai sia in umtu pawl, fim zirnak nei lo mino thatha ramsung ramlengah an cantha a liam cuahco mi, atnak le sualnak in milai thinlung a eisiat, huatnak thlaici in hruaitu pawl a buan tluk. Santhar mino pawl lungsung sualnak thimzingin a nuai zawk rero. Miphun thuanthu cu kan Pathian dodaltu kutah thawng inn sungah siatsuah rero in a um. Tipi-thuanthum raal ihsin miphun thuanthu santilian in a fen duahdo mi cu ka cuan! “Aw, kan Pathian, hi pawl hi, zan ih caan sungtal, ka mitthlam ihsin ilak sak hram aw, zandai hahdam zetin i-itthat ter aw” ti ah zandai ah banphar in hrum rero caan a tam!\nNA ZUMNAK THLAH HLAH: Na kiangah mi tampi an tlu ding, an ril an bah in sualsalah an tang ding. Huatnak, iksiknak, ngaidam thei lonak, vuihramnak, thangsiat awknak. Tisa nuamnung cennak, sual citintian sal sungah mi thawng an tang ding. Khrihfa ti aw cingin an nitin nun cu Pathian um lo vek asi ding. An kaa sung ihsin a suak mi cu Pathian fate le miphun unau camsiatnak asi ding,\nCu pawl hmuahhmuah na hmuh tikah na mang bang hlah, na thin thir hlah sheh!\nMiphun raal cu na thei, miphun thuanthu thawng sungah thlentu na thei. Huatnak, sualnak, tisa nuamnung cennak, thlei dan awknak, iksiknak. Nunphung nei lo, ziaza tha lo nunnak pawlin nung hrimhrim hlah. Nangmah le nangmah na siatsuah awk asile na miphun siatsuahtu na si. Na kiangkap mi pakhatkhat na dodal asile miphun dodal tu na si,\nNa unau zuar thlaitu va si hrimhrim hlah, huatnak le siatnak in sakmi innpi cu thawng innpi asi!\nNa zumnak kai hnget aw: na kaa ihsin a suak mi na tongkam, na mit in na hmuh mi mithmuh theih thil, thil le ri pawl, na khawruahnak sungah khua a luahtu suangtuahnak, na taksa in nitin a dai mi, ziangtinkim nangmah thawn a pehtlai mi, na hnenah a lut a suak mi sum le pai, Pathian cohlan tlak mi siseh! Cu hmuahhmuah ah thianghlim in Pathian thu sungah nung aw.\nA lo siatsuahtu ti ah na ruah theu mi, farah zawnzaihnak, nautat hnmuhsuamnak, hnawn mi sinak, thuphan puhmi sinak, tlaksamnak, relsiatmi sinak, cah lonak, bawmtu nei lo, tvp, kha a lo siatsuah tu an si lo, a lo ti cak tu sawn an si. Na ruahnak in nangmah lo that hlah seh! Na theihnak, ruahnak, le neihmi, pehtlaihmi parah hngat nawn loin, mithmuh theih lo Pathian cahnak sawn ah ding sinsin aw!\nSiatnakle thatlonak luansuaknak hmanrua ah cang hrimhrim hlah, na dinhmun ruangah na Pathian maw mi pakhatkhat vuihram hrimhrim hlah, na sungah Pathian Thlarau a um ahcun leitlun danglam ter thei tu huham cahnak asi, santhuanthu danglamter dingin mangbangza caknak pek na si zo, na miphun thuanthu danglam ter dingin nangmah na danglam hmaisa a tul!\nKAN RAAL HNAKIN KAN PATHIAN A CAK SAWN: Kan miphun Pathian cu kan miphun raal hnakin a cak sawn! Miphun thuanthu siatsuahtu cun thansohnak sangka a khar, vengsung kaihhruai awknak a siatsuah, hruaitu pawl a hrem, nunphung hlo dingin lamzin phunphun in a lemsiah, a hro, a khirhkhuah, santhar mino pawl zuu le sualnak lamzin sangkapi a onsak, fimnak tlasam dingin le atnak le sualnak thang sungah lutter theh a tum.\nSihmansehla; Ram inhnen ah santhar mino thawng tel catial fim zirin an nung, America ramkulh ah zatel mino thatha phunsang ca zir in an thanglian, mino leitlun khawmual tinah santhar leitlun minung pawl thawn an zuam aw aw, harsatnak cun tuarfainak a neihter, nautatnak cun tairialnak a neihter, farah nak cun Pathian tihzahnak fimnak a neihter, hremnak cun sangka dang a onsak, leitlun khawmual tinah zohman ih kharsak theih lo sangka pi kan miphun Pathian in in onsak.\nFimnak kan tlasam kan tilai ah leitlun fimnak ih a ban lomi Pathian thuruk fimnak inpek.\nLennak kan tlasam kan ti lai ah tlasam cingin hngelhnget nun in zirh. Sualnak tilian in infen lai ah sual sirnak in kan lungsung sersiamtu hmaiah tang indor ter. Huatnak ral thlaici sia in milai thinlung a siatsuah lai ah senpi hmaiah ti mualpho asi. Vuaktek mi kan si kan ti laiah leitlun khawmual tinah canpualtha sangka pi onsak kan si. Kan cak lo kan ti lai ah Pathian huham cahnak cu kan sungah a famkim. Relsiat kan si laiah Khrih thisen in thiamco ter zo mi kan si,\nHnawn mi kan si kan ti laiah Pathian tangsungah pom kan si. Sangka in kharsak laiah leitlun khawmual tinah kan thleng. Pehtlaih nak kharsak kan si laiah leitlun khawmual tinah sihcih awknak tha sinsin in pek. Siatsuahtu in in hnihsan rero laiah a theih lomi van malsawm kan miphun parah vur kan si. Hremmi pawl cu leitlun zalen ram fahniang pawl thawn kan tlangleng! Aw, cui lungawinak thuruk cu Laimi zapi ten nunpi cio uhsi! Kan miphun raal hnakin kan miphun Pathian a cak sawn asi ti leitlun pum, san minung hmuaihmuah in theih haiseh!\nHihi thei ringring aw, na nun lamhruaitu siseh! Na miphun raal hnakin na miphun Pathian a cak sawn. Na miphun raal ih salah tang nawn hlah! Na tuahsual pang mi hnakin na tuah that lai ding mi a thupi sawn. Na cah lonak in Pathian tumtah a kham thei lo. A lo siatsuahtu hnakin na sungah thatnak a tuah duhtu a cak sawn. Na sualnak hnakin Pathian ngaidamnak a cak sawn. Riahsiatnak in na lungsung hmun luah hrimhrim hlah seh! Na phur a rit asile Pathian in rit phur thei dingin a lo rinsan tinak asi, cahnak a lo pe ding. Na raal a tum asile raal tumpi neh theinak huham na sungah a um tinak asi. Thawng inn sungah kan miphun thuanthu tuahtha dingin Pathian cu kan hnenah a um, a cangvai rero asi.\nSanthar ni eng mawi cu hmailam hrangah a suak rero zo!